
CU MOARTEA PE MOARTE CĂLCÂND... 


HRISTOS A INVIAT! 


Acesta este salutul dreptcredincioşilor 
creştini, din ziua prealuminatului praznic al 
Invierii Domnului pânăn ziua în care săr- 
bătorim înălțarea Lui la cer. | 

Binefe cucernice, binefe învăluite'n lu- 
mină, binefe entuziaste, câtă bucurie nu re- 
vărsafi voi în sufletele noastre! Căci voi 
vestiți, până la sfârşitul veacurilor, biruința 
iubirii şi a jertfei Mântuitorului nostru Isus 
Hristos, vestiți izbăvirea noastră, a celorce 
întru numele Lui ne-am botezat şi'n duhul 
evangheliei Lui ne silim a viefui. 

Dar voi cuprindeţi în acelaş timp şi măr- 
turisirea nestrămutatei noastre credințe în 
dumnezeirea hRăscumpărătorului, Fiindcă în- 
vierea lui Isus Hristos este cea mai măreaţă 
mărturie a dumnezeirii Lui. E cununa tuturor 
mărturiilor, 

Într'adevăr, celce ispileşte cu smerenie 
şi fără prejudecățile orgoliului omenesc pa- 
ginile sfintelor Evanghelii şi-şi dă seama de 
măreția fără seamăn a vieţii și a morții 
Domnului nostru Isus Hristos, trebue să ajungă 
la încheierea, că celce „s'a răstignil în zilele 
lui Pilat din Pont“ nu a fost un simplu erou 
al umanității, ci a fost însuşi Fiul lui Dum- 
nezeu, care din negrăita sa iubire călre oa- 
meni s'a pogorit din strălucirea sa cerească, 
chip de rob luând, pentru a izbăvi pe oameni 
din robia păcatului şi a morții. 

Desigur, eroi a mai avut umanitatea; şi 
încă foarte mulți. Ei au fost însă eroi ai fap- 
lelor izolate, sau chiar dacă viaţa lor întreagă 
a avut un stil eroic, ea na fost lipsită de 
erorile și păcatele legate de neputincioasa 
fire omenească. Viaţa Domnului nostru Isus 

ristos este divină dela început până la 
sfârşit. Ea este eroică în lucrurile mari şi 
în lucrurile mici deopotrivă. De aceea nici 
Pilat n'a fost în'stare să vădească pe Isus 
de păcat. lar dacă totuși l-a dat pe mâna ji- 
dovilor ca să-l răstignească, a făcut-o din la- 






șitfate, că-şi temea slujba, nu dintr'un coman- 
dament al conştiinfei sale. A şi mărturisit-o: 
„Nevinovat sunt de sângele acestui drept. Voi 
veți vedea“. 

Smerenia lui Isus, iubirea lui fără de 
margini, bunătatea lui şi curajul lui fafă de 
oameni — de orice categorie socială ar fi 
fost ei — şi devolamentul lui fafă de Tatăl, 
toate aceste virtuţi îl aşează dincolo de tărâmul 
realizărilor omeneşti — oricât de strălucite 
ar fi ele. 

Nici o ispită lumească n'a fost în stare 
să-l abată din drumul misiunii sale. A fost 
„ascultător până la moarte — şi încă moarte 
pe cruce“, cum spune sfântul apostol Pavel 
(Fil. 2, 8). 

De sigur, în galeria marilor personali- 
lăți ale istoriei umane se găsesc eroi cari 
au murit şi ei pentru o idee. Dar au muri! 
cu dispreful sau revolta'n suflet faţă de ceice 
i-au dus la moarte. Hristos a murit binecu- 
vâniând pe ceice-l blăstemau şi cerând ier- 
tare dela Tatăl pentru ceice-l răstigniau ! 

In viață ca şi în moarte şi-a vădit de- 
vofamentul fără de margini, învrednicindu-se 
de cununa învierii. Sau, cum spune sf. Pavel: 
„Pentru aceea şi Dumnezeu l-a preaînălfat 
şi i-a dăruit lui nume mai presus de orice 
nume : ca întru numele lui Isus tot genun- 
Chiul să se plece, şi al celor cereşti şi al 
celor pământeşti și al celor dedesupt; şi 
toată limba să mărturisească, că domn este 
Isus Hristos întru mărirea lui Dumnezeu Tatăl“ 
(Fil. 9—11). 

Cuceriţi de măreţia jertfei Fiului lui 
Dumnezeu ne împreunăm cucernica noastră 
mărturisire cu a sf. apostol Pavel în cân- 
larea de slavă: „Crucii Tale ne 'nchinăm, 
Hristoase, şi 'sfântă învierea Ta o cântăm şi 
o mărim“. 

Ci închinarea noastră va fi rodnică abia 
tunci, când învierea Domnului, după jerifa 
i 

lui preacurată, va fi o pildă vie şi pentru 
noi. Când, devotați Domnului nostru Isus Hri- 
stos şi Evangheliei lui, vom purta sarcinile 
unii altora. Când ne vom putea impune jertfe 
personale pentru fratele nostru şi pentru 
toală obştea neamului nostru. Şi asta nu din 
spiritul vr'unui solidarism utilitarist şi ateu şi 


pentru cei mari, nici pentru cei mici. Pe | 
drumul jertfei izvorite din credință au purces 
şi cucernicii noştri înaintaşi, de-au adus neamul | 
la lumina libertăţii şi unităţii lui.  Pe-acelaş 
drum se cuvine să purcedem şi noi — fiecare 
începând cu jertfa sa, nu strunind, în chip 
fariseic, jertfa altuia. 





Costin Petrescu: Invierea Domnului (Alba-Iulia) 


neputincios faţă de egoismul omenesc, ci din 
dragostea pilduitoare a lui Isus Hristos, care 
vizează interese cari trec dincolo de hotarele 
vieții noastre terestre. 

In viafa particulară ca şi în viața naţio- 
nală, pentru a ajunge la înviere lrebue să 
treci peste Golgota. Alt drum nu există. Nici 


DE PAȘTI 


Să învie, activ, Dumnezeu în sufletul 
neamului nostru. Şi atunci se vor risipi şi 
vrăşmaşii lui. Şi-abia atunci binețele pascale 
„Hristos a înviat!“ vor avea şi semnificaţia 
luminoasă a învierii noastre naționale. 


NICOLAE COLAN 


Omule, tu când renaşti ? 


Sună dela cinci biserici 
Vesel clopotul de Paşti, 
Firea 'ntreagă reînvie... 
Omule, tu când renaști? 


Zeci de secole te'ndeamnă 
Din noroi să te ridici, 

Tu asculţi mereu de glasul 
Celor răi şi celor mici... 


Din volumul „Talaz“. Braşov 1933. 


In zadar luceşte astrul 
Forţei ce te-a zămislit, 
Patima ţi-e călăuză 

Diavolului eşti robit... 


Sună dela cinci biserici 
Vesel clopotul de Paşti, 
Firea 'ntreagă reînvie... 
Omule, tu când renaști? 


IOAN AL. BRAN-LEMENY 

PE LINIA TRADIȚIEI 


ORTODOXIE ȘI ROMÂNISM 


Intr'o epocă de înviorare a ideei naţio- 
nale, cum este aceasta în care ne-am învred- 
nicit să trăim noi astăzi, e firesc să se vor- 
bească despre raportul dintre factorul religios şi 
cel naţional, dintre biserică şi naţiune. Ne 
bucurăm că tot mai mulţi învăţaţi ai noștri iau 
cuvântul în această importantă chestiune, ară- 
iând indisolubila legătură care există între 
orlodoxie şi românism, între biserică şi na- 
țiune. De altfel ei n'au decât să constate și 
să ne înfăţişeze o realitate vrednică de admirat, 
un fapt care din fericire la noi există, câtă 
vreme alte naţiuni, cari trăesc în afară de co- 
muniunea ortodoxiei, se găsesc în faţa unei 
probleme şi în căutarea înfrigurată a unei 
soluțiuni pentru raportul dintre viaţa lor na- 
țională şi dintre biserica căreia îi aparţin. 

Dar tocmai sublinierea înfrăţirii care există 
între ortodoxie şi românism a început să-i 
supere tot mai mult pe unii fraţi uniţi. Su- 
părarea lor e explicabilă, pentrucă, dacă ro- 
mânismul e organic înfrățit cu ortodoxia, 
aceasta înseamnă excluderea definitivă a catoli- 
cismului papal din viaţa românească, iar biserica 
unită, vrând să capete pecete catolică, se gă- 
seşte într'o situaţiune foarte jenată faţă de 
masivul românismului ortodox. Nu e mirare 
dacă se caută „intervertiri şi mistificaţii pă- 
cătoase“ (cuvintele sunt ale „Uhnirii“), pentru 
a ieşi din această situaţiune apăsătoare. Acesta 
e cazul dlui G. 7odica care într'un articol 
recent publicat în „lnirea“ din Blaj (Nr. 11) 
sub titlul „Ortodoxie şi românism“ îşi ima- 
ginează următoarea alternativă: 


„Ori orfodoxie creştină care nu este decât 
una ; ori „lege sfrămoşească, naţională“, care va- 
riază dela popor la popor şi în ultima analiză e 
păgânismul strămoșesc. 

Cu alfe cuvinte: 

Ori creştinism genuin, care având în vedere 
viața sufletească, mai presus de contlingenfele na- 
jionale, eo ipso e universal, valabil pentru toţi oa- 
menii şi toate popoarele, 

Ori „legea strămoşească“, ortodoxie naţio- 
nală, care variind dela popor la popor, ne duce în 
mod logic ia zeii naţionali, păgâni“. 


Ceeace se exprimă în această artificial 
construită alternativă, în fond nu este altceva 
decât antagonismul ireductibil care există în 
biserica romano-catolică între ecumenicitate 
şi naţionalitate, între ecumenicitatea interpre- 


tată în sensul sistemului centralist al papis- 
mului şi între naționalitatea ale cărei drepturi 
de validitare în viaţa bisericească papismul, 
prin insași structura sa, le refuză. Dacă dl G. 
Todica ar fi cetit articolul „Biserica şi Națiunea“, 
publicat în Nr. 1 al revistei noastre, ar fi 
văzut că ortodoxia în deosebire favorabilă de 
papism, ne înfăţişează o desăvârşită sinteză 
între creştinismul genuin şi între spiritul național 
al popoarelor. 

Această sinteză emană în chip fitoaa din 
perfecta armonie ce există între creaţiune şi 
mântuire, între natură şi graţie. Naţiunile fac 
parte din ordinea naturală a creaţiunii. Deci ele 
sunt de Dumnezeu voite, ca să împodobească 
cu varietatea lor spirituală frumoasa grădină a 
culturii pământului şi să realizeze, sub condu- 
cerea Providenţei, scopurile istoriei umane. De 
sigur creştinismul n'a venit să suprime speci- 
ficul etnic al popoarelor, ci dimpotrivă: să-l 
purifice de zgura păcatului, să-l nobiliteze şi 
sfințească. Opera mântuirii n'are scopul să 
desființeze realilăţile creaţiunii, pentru lucrările 
lui Dumnezeu nu se anulează una pe cealaltă. 
Gratia naluram non tollit, sed perficit — 
zicea Toma de Aquino. Precum graţia se al- 
toieşte în natura individuală a oamenilor fără 
să o desființeze, întocmai aşa nu desfiinţează 
ea nici caracterele etnice ale popoarelor în- 
creştinate. Dacă si. Pavel a zis că: Nu este 
Jidov nici Elin, Varvar, Schit, nu este rob 
nici slobod, nu este parte bărbătească nici 
femeească, ci toți suntem una întru Hristos 
Isus (Rom. 10, 12; I Cor. 12, 13; Gal. 3,28; 
Col. 3, 11) — desigur prin aceste cuvinte 
apostolul neamurilor n'a înţeles că în creşti- 
nism trebuesc şterse deosebirile dintre popoare 
suprimând caracterele lor specifice şi conto- 
pindu-le într'o masă amorfă sub raport naţional, 
cum n'a înţeles să fie desfiinţate printr'o com- 
plectă nivelare deosebirile sociale ori să înce- 
teze deosebirile de sexe dintre oameni, ci a 
înţeles că în Isus Hristos se întemeiază o uni- 
tate spirituală nouă, o comunitate duhovnicească 
— cu păstrarea acelor deosebiri. La această 
comunitate spirituală prin biserică sunt che- 
mate toate popoarele, fără deosebire, ca tot 
atâtea organe în stare să o realizeze. „lar 
acum cu adevărat multe măâdulări suni, dar 
un trup... Voi sunteţi. frupul lui Hristos şi 
mădulări în parte“ (| Cor. 12, 20, 27). Fie- 
care naţiune cu talantul său, cu tot ce are 

4% 

mai nobil şi mai profund în caracterul său, să 
perceapă, să-şi asimileze şi să realizeze cre- 
ştinismul în lume. A/ffel/ nici nu se poate. 
Pentrucă nu renegându-se pe sine, nu desbră- 
cându-se de firea ce au primit-o ca dar din 
mâna Creatorului, ci prin ceeace sunt, prin 
eul lor naţional, prin caracterul etnic propriu 
fiecăreia, au naţiunile să primească graţia cea 
sfinţitoare a mântuirii. Flacăra religioasă se 
colorează diferit, după cum este alimentată de 
diferite suflete individuale şi naţionale. Aceiaşi 
religiune creiază varietăţi după natura solului 
sufletesc în care se desvoaltă. Unde e viaţă, 
acolo e variaţie. Uniformitatea denotă lipsă de 
viaţă. Dar popoarele nu sunt confecţionate 
uniform ca produsele unei fabrici; de aceea 
şi manifestările lor religioase, încălzite de lu- 
mina aceleiaşi credinţe, se deosebesc după 
felul cum acea lumină s'a resfrânt în sufletul 
național al fiecăruia. Merg mai departe şi 
afirm, că deosebirile dintre caracterele naţio- 
nale ale popoarelor au rolul, în purtarea de 
grije şi nepătrunsa înţelepciune a Providenţei, 
să scoată la iveală din diferite laturi cuprinsul 
de viață al Evangheliei. Să ne gândim cât 
datoreşte creştinismul, în privința precizării 


dogmelor, inteligenţii subtile şi spiritualităţii 


Grecilor ! Spiritul practic al disciplinei romane 
şi-a dat şi el contribuţia sa. Germanii, Slavii 
au adus alte note — și nu ştim ce surprize 
ascunde viitorul, când vor primi creştinismul 
sutele de milioane din China şi Indii. 

In articolul nostru din Nr. 1 al acestei 
reviste am arătat câtă înţelepciune a dovedit 
vechea biserică ecumenică întru a respecta şi 
iubi în largă măsură sufletul naţional al dife- 
ritelor popoare pe cari le-a primit în sânul ei. 
Le-a culiivat limba, le-a creat şi îmbogăţit lite- 
ratura, le-a sprijinit cultura naţională, a scos 
la iveală elementele aperceptive din creaţiunile 
lor spirituale (filosofia greacă = „pedagog către 
Hristos“) şi a făcut legătura cu ele, în fine 
a acceptat chiar influinţa geniului lor în rân- 
duielile vieţii şi organizațiunii sale. Vechea 
biserică  siroantiocheană, armeană, persică, 
georgică, arabă, coptică, grecească, africană, 
romană, hispană, galică, celtică etc. au fost 


tot atâtea membre ale aceluiaşi trup al „unei, 


sfintei, soborniceştii şi apostoleştii biserici“ a 
lui Hristos. Aproape fiecare îşi avea liturghia 
ei şi toate aceste vechi liturghii, având aceeaşi 
construcţie de bază, se deosebeau totuşi între 
ele după sufletele popoarelor cari se oglindeau 
în varietatea lor.' Aceiaşi credinţă dogmatică 


1 Dr. Anton Baumstark: Vom geschichilichen Werden 
der Liturgie. Freiburg i. Br. 1925, pag. 97 şi urm. Acest savant 
catolic scoate la iveală folosul sufletesc care rezultă pentru 


şi aceiaşi învăţătură morală, aceleași sfinte 
taine şi aceleaşi principii de organizare stră- 
băteau ființa membrelor bisericei vechi şi le 
împreunau pe toate în unitatea spirituală a cla- 
sicei ecumenicităţi. Ca să o păstreze nealterată 
pe aceasta nu aveau nevoie de uniformizarea 
şi centralizarea sistemului papal, care pe atunci 
nu exista, ci s'a desvoltat succesiv în apus şi 
a devenit pricina de căpetenie a desbinării 
apusului creştin de biserica ecumenică a lui 
Hristos. Desigur la acest imperialism papal 
purtat în lectică după modelul imperialismului 
vechilor Cesari romani, nu s'a gândit Mân- 
tuitorul în luminoasa conversaţie ce a avut-o 
cu apostolii săi la Cesarea lui Filip, când a 
rostit cuvintele: „Tu ești Petru“ etc. Ecume- 
nicitatea bisericii vechi nu era înțeleasă ca 
formula juridică a unui centralism forţat, ci 
era o realitate de ordin spiritual şi prin această 
superioară calitate a ei a putui face sinteza 
cu spiritul naţional al popoarelor creştine. E 
într'adevăr un subiect foarte interesant de ur- 
mărit, cum biserica creştină, în faza celui mai 
viu misionarism el ei, a ştiut să se înfrăţească 
cu viaţa naţională a popoarelor pe cari le-a 
cucerit pentru Hristos Domnul. 

Pe linia acestei mari și venerabile tradiţii 
se găseşte şi astăzi sfânta biserică ortodoxă a 
Răsăritului. In conştiinţa ei nu există perplexa 
antiteză, cu atât mai puţin antagonismul creat 
de papism, între ecumenicitate şi naţionalitate, 
ci ea a ştiut să armonizeze graţia cu natura 
în organizaţia bisericilor nafionale, cari o con- 
stituesc. Una în substanţa ei divină, biserica 
ortodoxă se coboară cu toată comoara ecu- 
menicităţii sale în mijlocul diferitelor neamuri, 
ca să le aducă vestea cea bună a mântuirii, 
să le curețe de păcate şi să le sfințească; 
iar naţiunile, cari își deschid sufletul pentruca 
să primească cereasca ei solie, își văd ocro- 
tită şi înălţată, sub aripile bisericii, viaţa lor 
naţională. Bisericile ortodoxe naţionale din 
zilele noastre nu sunt decât părţi ale unui 
întreg, membre ale trupului lui Hristos care 
este capul Bisericii. Astăzi ca în oricare epocă, 
din cauza împrejurărilor istorice, comunicarea 
dintre ele poate să fie mai mult ori mai puţin 
stânjenită ; cu toate acestea unifafea spirituală 
a lor nu e mai puţin reală, fiindcă ea este 
dată în substanţa divină a bisericii, comună 


credincioşi din întrebuințarea unei limbi înțelese ca limbă li- 
turgică. Vorbind de traducerea liturghiei noastre în limba ro: 
mânească vie (in das lebende Românische), cu un oftat că nu 
e şi la dânşii tot aşa, zice: „Să ne gândim cum s'ar fi des- 
voltat liturghia romană pe teritorul germanic, dacă limba ei ar 
fi fost idiomul cântăreţului lui „Heliand“, pag. 87-88. 

tuturora. Pentru celce ştie să distingă bine 
lucrurile, cu nimic nu este mai mare unitatea 
spirituală în catolicism decât în ortodoxie, 
pentrucă unitatea spirituală nu este a se con- 
funda cu unilormizarea şi centralismul siste- 
mului papal. 

Biserica naţională e, prin urmare, locul 
sfânt în care vorbeşte Domnul cu un anumit 
popor şi-i trimite prin ea darul mântuirii; iar 
poporul respectiv, ca o comunitate spirituală 
întemeiată prin puterea aceleiaşi credinţe, se 
înfăţişează prin biserica sa înaintea Dom- 
nului. Şi fiindcă din această comunitate spiri- 
tuală fac parte toţi înaintaşii trecutului, toţi 
strămoşii cari ne-au precedat şi s'au închinat 
la acelaş altar, la care ne închinăm cu evlavie 
şi noi, generaţia care reprezintăm prezentul, 
de aceea biserica care mijloceşte această co- 
munitate spirituală se numeşte cu tot dreptul 
„biserică strămoşească“, şi toată spirituali- 
tatea ei, iniiltrată în sufletul şi viaţa neamului 
din trecut şi prezent, se numeşte cu adevărat 
„lege strămoşească“. In acest chip istoria bi- 
sericii se împletește cu istoria neamului. Celce 
nu înțelege taina minunată a acestei legă- 
turi între biserica lui Hristos și sufletul nostru 
național, acela să nu iee în deşert numirea 
de „lege românească“, identificându-o cu „pă- 
gânismul strămoşesc“, pentrucă dă dovadă nu 
numai de o răutate care frizează blasfemia, 
dar şi de ignoranță. Poporul românesc n'a 
avut o eră precreştină de păgânism. Nici la 
Zamolxe al Dacilor, nici la lupiter al Roma- 
nilor nu ne putem întoarce, fiindcă n'au fost 
ai noștri. In plămada substanţei româneşti n'a 
intrat decâi ortodoxia. Dar ea a intrat atât 
de adânc, încât nu mai poate fi extrasă de 
acolo. Cu drept cuvânt s'a spus: „Rasa și 
ortodoxia sunt componentele originare ale 
substanfei româneşti“. * 


In concluzie: Biserica ortodoxă acţionând 
în mijlocul diferitelor popoare şi înfrăţindu-se 
cu specificul naţional al fiecăruia, nu-și pierde 
caracterul ecumenicităţii sale, pe cum lumina 
soarelui tot lumină a soarelui rămâne şi când 
se revarsă în aceiaşi grădină asupra multor 
feluri de flori; iar poporul, care a intrat în 
sânul bisericii, nu-şi alterează naționalitatea 
sa, ci şi-o purifică şi desăvârşeşte. Asifel se 
realizează în ortodoxie sinteza între ecumeni- 
citate şi naţionalitate. Biserica lui Hristos n'a 
lost trimisă în lume nici să internaţionalizeze, 
nici să antinaţionalizeze popoarele. 


1 Mitrop. Dr. Nicolae Bălan: Ortodoxia in mijlocul fră- 
mântărilor de azi. Sibiu, 1935, pag. 14. 





Epilaful dela Mănăstirea Secu (1603) 
— detaliu — 


Am cetit de curând un articol despre 
„Creştinism şi naţiune“, foarte caracteristic 
pentru punctul de vedere al catolicismului în 
chestiunea de care ne ocupăm. Autorul lui, 
romano-catolicul Wilhelm Moock," preconi- 
zează nici mai mult, nici mai puţin decât des- 
ființarea naţiunilor prin creştinism și selecţio- 
narea, sub influinţa creștinismului, a unei sin- 
gure nafiuni creştine. Naţiunile — zice el — 
sunt nişte produse pădurețe şi „nici decum 
nu se poate vorbi, că creştinismul ar avea 
problema să apere naţionalităţile, nici măcar 
ca o problemă tangenţială ori ca o problemă 
indirectă sau oricum sar mai numi toate ase- 
menea încercări de compromis“; nu poate fi 
problema creştinismului să întreţină „o cultură 
de meri pădureţi“, ci mai vârtos „el are să 
lucreze în direcţie opusă“, adecă să stârpească 
pădureţii! In susținerea tezei sale W. Moock 
purcede dela analogia cazului din V. Testa- 
ment, când Domnul a provocat pe Avram: 
„leşi din pământul tău și din rudenia ta şi din 
casa tatălui tău şi vino în pământul, care voi 
arăta ţie. Şi te voi face pe tine neam mare... 
şi se vor binecuvânta întru tine toate neamu- 
rile pământului“ (Genesă, 12, 1—3), apoi 





1 Revista Hochland, fascicolul pe Decemvrie 1935, pag. 
233—243, 

adaoge interpretarea: „Aici avem de a face 
cu o desfacere nu- numai de pământul stră- 
moşesc, ci şi de neamul căruia îi aparţinea, 
şi cu întemeierea unei naţiuni noui supranaţio- 
nale“. Intocmai aşa și Mântuitorul „a voit să 
facă din turma cea mică a apostolilor săi 
tulpina unei singure națiuni creştine unifare, cu- 
prinzând întreaga omenire, şi în care legăturile 
născute din carne (aus dem Fleische gebo- 
renen Bindungen), nefiind pentru unitatea ome- 
nirei altceva decât separaţiuni, vor dispare“. 
Autorul ne spune că nu vorbește în sens sim- 
bolic, nu întrebuinţează numai o alegorie ori 
metaforă, ci se tratează precis de dispariţia 
caracterelor naţionale prin suprimarea comu- 
nităţii de sânge  (Blutsgemeinschaft) şi de 
crearea unei naţiuni creştine unitare, care „in- 
fluinţată de concepţia de viaţă a creştinismului, 
în decursul mileniilor de ani sar înfățișa ca 
o unilate biologică“. Ca să nu lase nici 
umbră de îndoială asupra înţelesului tezei sale, 
autorul contează cu obiecţiunea ce i s'ar face: 
„Vedeţi aici un enfant ferrible desveleşte ul- 
timele scopuri ale bisericei romane, care tinde 
să-i răpească omului ce are mai scump, neamul 
şi patria“ — şi la această obiecţiune răspunde 
net: „Lasă morţii să-și îngroape pe morții lor!“ 
„In această lumină — continuă interpretarea 
— tendinţele de uniformizare ale bisericii ro- 
mane capătă un înţeles mai adânc şi e lim- 
pede că ea a lucrat în mod conştient pentru 
realizarea acestui scop, dar a venit spre sfâr- 
şitul evului mediu molima naţionalismului (die 
Seuche des Nationalismus), care i-a slăbit 
puterea“... 

Regretăm că spaţiul nu ne permite să 
redăm mai pe larg interpretarea pe care 
acest scriitor o dă punctului de vedere ca- 
tolic în chestia naţionalității. La baza ei stă 
supoziţia, că diferenţierea omenirii în naţiuni, 
deci factorul naţional în sine — este păcat, 
prin urmare creştinismul ar trebui să-l des- 
fiinţeze. Aici zace enorma rătăcire. Noi am 
văzut că, după concepţia ortodoxiei, popoa- 
rele fac parte din opera creaţiunii divine. 
Deci naționalitatea în sine nu este păcat, fiindcă 
tot ce a creat Dumnezeu, a fost bun. Intrând 
păcatul în om, de sigur a fost alterat deo- 
dată cu natura omului şi factorul naţional. 
Creştinismul însă a venit în lume să înlăture pă- 
catul, dar nu să desființeze natura omenească, 
ci să o purifice şi sfinţească; prin urmare 
creştinismul nu are să suprime nici factorul na- 
țional, dat prin creaţiune, ci să-l purifice de 
„păcat şi să-l sfinţească. 

Venind din altă parte şi cu motivări scoase 


din doctrina sa despre păcat şi despre urmă- - 
rile lui, prin cari natura omenească a fost i 
condamnată la o radicală corupere, devenind ; 
ea însași păcat, nici protestantismul n'a putut 
să aprecieze cu adevărat importanţa factorului 4 
naţional. Este o fatalitate pentru protestanții “4 
din Germania, că tocmai astăzi când trăesc o 
epocă de renaștere naţională, a ajuns domi- 
nantă în teologia lor direcţia cunoscută sub 
numirea de feologie dialectică sau barthia- 
nismul, care, exagerând şi mai mult doctrina 
veche protestantă despre păcat şi urmările lui, 
sapă o prăpastie între Dumnezeu şi om, între 
natură și graţie, între biserică şi popor. Asttel 
teologia dialectică este o piedecă mai mult în 
calea unei sinteze între protestantism şi na- j 
ționalitate. Lipsa unei asemenea sinteze mul- 
țumitoare, care n'a putut fi găsită timp de se- 
cole în protestantism, are astăzi drept conse- 
cinţă firească trecerea în celalalt extrem, adecă 
încercările ce se fac de către unii neoreforma- 
tori de a construi o religiune care emană dela 
naţiune. Aşa se explică geneza neopăgânis- 
mului care a găsit adepţi printre Germani, iar 
nu cum scrie în „Unirea“ dl G. Todica, care, 
în necunoșlința lucrurilor, ne pune și nouă în ş 
perspectivă o întoarcere la păgânism, fiindcă 3 
„ținem morţiş la ortodoxiile naţionale“. 

Intre punctul de vedere protestant cre- 
dincios şi între cel catolic, în privința apre- 
cierii ori mai bine zis a deprecierii factorului 
naţional, există o înrudire. Numai orientările 
din cari pornesc sunt diferite. Recunoaștem 
că teza lui W. Moock nu este general împăr- 
tăşită în biserica romano-catolică. El trage însă 3 
ultimele consecinţe din catolicism, ca şi ceice 3 
vorbesc tot mai insistent de tipul „omul ca- j 
folic“, dupăcum internaţionala roşie are ca 
ideal „omul colectiv“. Alţii se opresc la ju- ] 
mătatea drumului şi consideră naționalitatea 
ca făcând partie din creaţiune, şi-i atribuesc 
o importanţă în istorie, dar nu voesc să o pri- 
mească în biserică. Biserica — zic ei — e 
universală, dar sub universalitatea bisericii nu 
înțeleg ceeace înţelegem noi sub ecumenici- 
tate, ci o mai complică cu uniformizarea şi cen- 
tralizarea inerentă sistemului papal. lar acesta 
nu se împacă cu spiritul naţional, cum nu se 
împacă apa cu focul. Prelutindenea e în con- ; 
flict cu spiritul naţional care-și reclamă drep- 
turile sale şi'n biserică şi nu se lasă pus în ; 
umbră ori tulburat de pretenţiile internaţionalei : 
catolice. De aceea o sinteză între biserica pa- 





1 Critica, din punct de vedere ortodox, a teologiei dialec- | 
lice a făcut-o filosotul rus N. Berdjajer în revista „Orient und: 
Occident“ Nr. 1 din anul 1929, pag. 14—25. 

pală și naţionalitate e imposibilă. Existenţa 
bisericilor naţionale în catolicism e exclusă — 
şi osândită ex cathedra. In Nr. 1 al revistei 
noastre am citat, dintr'o recentă enciclică a 
episcopatului catolic din Austria, cuvintele prin 
cari acesta condamnă „toate ideile şi năzuinţele 
cari în mod consecvent ar duce la o biserică 
naţională“. Să nu se creadă că am avea dea 
face cu un caz izolat. Nu, ci biserica romano- 
catolică prin însași constituţia ei şi prin întreg 
spiritul ei exclude bisericile naţionale. 

In anul 1864, în ziua de 8 Decemvrie, 
Papa Pius al IX-lea a publicat enciclica „Quanta -- 
cura “, alăturând la ea celebrul „Sy/labus“ (com- 
plectens praecipuos nostrae aetatis errores), 
care cuprinde catastilul alor 80 de teze con- 
damnate şi pe cari doctrina catolică şi con- 
ştiinţa catolică trebue să le refuze. A 37-a 
teză a „Syllabus-ului e următoarea: „Institui 
possunt nationales ecclesiae ab auctoritate Ro- 
mani Pontificis subductae planeque divisae“.* 
Pe româneşte: „Se pot constifui biserici na- 
fionale desfăcute de autoritatea pontificelui 
roman şi inlegral despărțite“. Teza aceasta 
a fost condamnată şi cel care ar -susţinea-o 
îşi primejduiește mântuirea sufletului, iar dacă 
ar persista în ea va fi scos din biserica ro- 
mano-catolică, ca eretic. Prin urmare confrarul 
dela acea teză reprezintă doctrina romano- 
catolică autentică. Formulând în mod pozitiv 
această doctrină rezultă, că biserica romano- 
catolică exclude din sânul ei bisericile naţio- 
nale despărțite de pontificele roman; prin ur- 
mare biserica naţională e socotită ca stând 
în opoziţie cu sistemul centralist al papismului. 
Aici într'adevăr are loc alternativa dlui G. To- 
dica: Ori biserică romano-catolică — ori bi- 
serică naţională. Cu amândouă deodafă nu 
poţi fi. Deci: ori-ori! 

Ne întrebăm acum: Care este situaţiunea 
bisericei unite în raport cu biserica romano- 
catolică şi cu doctrina cuprinsă în „Syllabus“-ul 
acesteia ? Face biserica unită parte substanțial 
din biserica romano-catolică — ori este bi- 
serică naţională? Căci: ori una — ori alta. 
" Amândouă deodată nu poate fi. Ori face 
parte din catolicismul roman şi atunci nu poate 
[i biserică naţională — ori este biserică na- 
țională şi atunci nu se încadrează în catoli- 
cismul roman. 

Noi nu-i contestăm bisericii unite carac- 
terul ei naţional, fiindcă aceasta este zestrea 
pe care a moştenit-o din ortodoxie şi pe care 
na putut-o pierde fără să se fi pierdut pe 

1 Henr, Denzinger et Clem. Banmeari S. 1. : Enchiridion 
Symbolorum etc. Friburgi MCMXXII, pag. 469. 

sine însaşi. Ea a moştenit sinteza realizată în 
ortodoxie dintre creştinismul genuin și naţio- 
nalitatea românească. Constituţia statului român, 
în art. 22 alin. 3 recunoaște caracterul na- 
țional al bisericii unite prin cuvintele: „Bise- 
rica creștină ortodoxă și cea greco-catolică 
sunt biserici româneşti“. Episcopatul de atunci 
al bisericii unite a accepiat „cu bucurie“ 
această soluție. Dar ceice reprezentau ro- 
mano-catolicismul integral, au simţit că prin 
această formulă Constituţia statului român pro- 
clamă o „desbinare“ între biserica română 
unită şi între biserica romano-catolică. Redac- 
torul de atunci al „Unirii“, actualul episcop 
unit dela Baia-mare Dr. Alexandru Rusu, a 
atacat formula Constituţiei, întâi pe motivul 
că recunoaşte pe seama bisericii ortodoxe 
„prerogativa supărătoare“ de a fi „biserică do- 
minantă în statul român“ — „iar în locul al 
doilea, pe motivul — neasămănat mai impor- 
tant decât cel dintâi — că prin noua for- 
mulă se întroduce, în chiar Constituţia ţării, 
o desbinare absoluft inadmisibilă a cultului 
cafolic, care în esenţă n'a fost împărţit nici- 
odată şi pe care nu o Constituţie a Româ- 
niei va putea să-l împartă vre-odată“ (subli- 
nierile sunt ale „Unirei“ Nr. 12 a. 1923). 
Aceasta e mentalitate romano-catolică, în sensul 
doctrinei „Syllabus“-ului, care recunoaşte că 
biserica națională nu intră în substanfa ca- 
folicismului roman, ci o desbină. Totuşi re- 
prezentanţii bisericii unite au acceptat formula 
şi ea se găsește în Constituţia ţării noastre. 
Prin urmare biserica unită a rămas biserică 
naţională. Dar în calitatea aceasta — după 
Constituţie şi după doctrina „Syllabus“-ului — 
a încetat de-a face parte 
„în esenţă“ din biserica 
romano-catolică, care cum 
am văzut, nu admite no- 
țiunea de biserică naţio- 
nală. Deci Constituţia a 
proclamat  „desbinarea“. 

Urmează acum re- 
versul. Câţiva ani mai 
târziu, când în 1929 s'a 
votat Concordatul cu sca- 
unul papal, biserica unită 
a fost înglobată în cultul 
catolic, ca o variantă de rit 
a acestuia. În chipul ace- 
sta s'a dat satisfacţie celor 
ce, ca P. Si. episcop Rusu, 
au deplâns „desbinarea“ 
întrodusă prin Constituţie. 
Episcopatul unit a pri- 





Potir de argini. M-rea Secu 

mit şi formula din Concordat, tot cu bu- 
curie! Astfel biserica unită nu mai ştia nici ea 
ce este, fiindcă s'a înfăţişat succesiv în două 
ipoteze: Când era întoarsă cu faţa către na- 
țiunea română şi către statul românesc întregit, 
s'a înfăţişat ca biserică românească, iar când 
s'a votat Concordatul şi era întoarsă cu faţa 
către scaunul papal, s'a înfăţişat una cu bise- 
rica romano-catolică. De sigur, ca să nu ră- 
mână de pagubă, nici într'un caz nici în celalalt. 


Ca să atenuăm puţin gravitatea acestei 
situaţiuni vom povesti împreună cu dl O. Goga, 
întâmplarea Şvabului din Mărişel. In satul Mă- 
rişel din Munţii noștri apuseni se pripășise un 
Şvab care făcea pe cârcimarul. Pe vremea 
revoluţiei din 1848, când s'a dat lupta dela 
Mărișel între Români şi Unguri, Şvabul nu ştia 
cu cine să ţină, adecă ştia el cu cine are să 
țină, dar aştepta să vadă sfârşitul luptei. Ca 
să capete informaţiuni precise, şi-a urcat ne- 
vasta pe coperișul casei, de unde se vedea 
terenul de bătaie. Când nevasta îi da de ştire 
de pe coperiş: Românii sunt deasupra! — 
Şvabul îmbrăca ițari. Dar peripeţiile luptei erau 
schimbăcioase și când norocul armelor se mai 
înclina şi: de partea Ungurilor şi nevasta îi 
striga de pe coperiş: Ungurii sunt deasupra ! 
— atunci Şvabul îmbrăca nădragi. Nu putem 
spune în ce costum l-a găsit sfârşitul luptei. 

Aşa şi-a schimbat costumul şi biserica unită. 

Ni s'ar putea pune întrebarea: Dacă recu- 
noaşteţi că biserica unită are caracter naţional, 
atunci de ce biserica romano-catolică nu rupe 
legăturile cu ea, ci le păstrează? Răspunsul e 
uşor de dat: Din oportunitate, ca să nu-şi 
piardă dominaţiunea asupra ei! Altfel cum vă 
explicaţi faptul, că unor popoare. mari, ca 
Francezii, Germanii etc. papismul nu le acordă 
biserică naţională, limbă liturgică naţională 
etc., dar unor frânturi mici rupte din biserica 
ortodoxă (Români, Ruteni, Greci, Bulgari etc.) 
le încuviințează biserică cu caracter naţional 
luat din ortodoxie, ritul ortodox, limbă liturgică 
română, greacă, slavă etc.?! E pură oportu- 
nifate, dacă oportunitatea „poate fi numită pură. 
Scaunul papal înţelege că, în momentul când 
n'ar face aceste concesiuni, n'ar mai rămânea 
nici urmă de Român, Rutean, Grec, Bulgar—unit. 


Prin urmare biserica unită, împreună cu 
moştenirea ce o are din ortodoxie, este numai 
tolerată în catolicismul roman. Ea trăiește 
din graţia unui campromis oportunist pe care 
scaunul papal i-l face cu împrejurările pe cari 
nu le poate schimba. Este atât de neîndu- 
plecată moştenirea ce-o are biserica unită din 


ortodoxie, încât refuză categoric să fie schim- 
bată. Sinteza odată înfăptuită cu sufletul na-. 
țional prin ortodoxie, nu mai poate fi des-: 
fiinţată, şi ea se prezintă ca o realitate atât 

de originală încât nu se poate contopi în 

aliajul catolicismului roman. Au încercat şi 

încearcă ucenicii crescuţi în şcolile teologice. 
ale iezuiţilor şi întorşi apoi ca agenţi propa- 

gandişti ai papismului printre români, să în- 

troducă în biserica unită elemente din catoli- 

cismul roman — dar nu reuşesc. Sunt simple 

încercări cari în cel mai bun caz dau ca re- - 
zultat o inestetică hibridizare; 'cu cât ele vor 

fi repeţite mai stăruitor, -cu atât mai hotărât 

le va respinge simţul-de armonie înăscut po- 

porului nostru. Nici rozariul, nici cultul inimii lui 

Isus, nici sfinţi ca Don Bosco, Gemma Galgani, 

Terezia de Pruncul Isus, Hoffbauer sau cine știe ce 

alţi apostoli „în redingotă “ nu vor putea pătrunde 

nici când, chiar dacă ar mai pune în acţiune 

cineva tunurile lui Bucov, în conștiința religioasă 

a poporului românesc aparținător bisericei unite. 

Propaganda de două sute de ani şi mai bine. 
de când s'a iniţiat „unirea“, purtată cu tot felul 

de mijloace, n'a putut întroduce nicidecum 

catolicismul roman în sufletul Românilor cari_ 
se zic „uniţi“. El e şi astăzi o firmă externă, 

în dosul căreia trăieşte ortodoxia. Aceasta 

este cea mai elocventă dovadă, că înfrățirea 

dintre ortodoxie şi sufletul neamului nostru 

este atât de organic înfăptuită, încât aici o . 
„desbinare“ este cu totul exclusă. Aceasta e - 
legătura dintre Ortodoxie şi Românism! Ai 

pulea să desființezi poporul românesc, dar 

câtă vreme el va dăinui, nu există pe lume 

putere care să-l romano-catolicizeze. 


lată, deci, cum se prezintă alternativa d-lui 
G. Todica: Dacă eşti şi vrei să rămâi bun 
Român, atunci nu te poţi asimila cu romano- 
catolicismul. Ori, dacă vrei să te asimilezi cu 
el, fiindcă i-l consideri drept „creştinismul 
genuin“, atunci primeşte.l integral, dar în acest 
caz trebue să renunţi la puritatea substanţei 
româneşti din fiinţa ta! Alternativa a doua 
într'o oarecare măsură ar putea-o accepta in- 
divizi singuratici, cum s'a dovedit în multe 
cazuri din trecutul neamului nostru. Un popor 
însă, nu! Deci: ori-ori. 

Dar situaţia de biserică tolerată pentru 
caracterul său naţional cu care biserica unită 
se găseşte în opoziţie față de romano-catoli- 
cism, este o situație jenantă. Din ea nu 
există decât o singură ieşire: Să se întoarcă 


acasă. 
N, 

MĂRIRE CELUICE A ÎNVIAT DIN MORŢI! 


OSPĂŢUL CREDINȚEI 


De este cineva bine credincios şi iubitor de 
Dumnezeu, să se îndulcească de acest praznic bun 
şi luminat. De este cineva slugă înțeleaptă, să intre 
bucurându-se întru bucuria Domnului său. De sa 
ostenit cineva postind, să-şi ia acum dinarul. De a 
lucrat cineva din ceasul cel dintâi, să-şi ia astăzi 
dreapta plată. De a venit cineva după ceasul al 
treilea, mulțumind să prăznuiască. De a ajuns cineva 
după ceasul al şaselea, nimica să nu se îndoiască, 
pentrucă de nimica nu se va păgubi. De a întârziat 
cineva până în ceasul al nouălea, să se apropie, ni- 
mica îndoindu-se. De a ajuns cineva numai în ceasul 
al unsprezecelea, să nu se teamă, căci sa izbăvit. 
Că milostiv fiind Stăpânul, primeşte pe cel de pe 
urmă ca şi pe cel dintâi. Odihneşte pe cel din al 
unsprezecelea ceas, ca şi pe celce a lucrat din ceasul 
cel dintâi, şi pe cel de pe urmă milueşte şi pe cel 
dintâi mângăe. Şi aceluia plăteşte, şi acestuia dă- 
ruieşte, şi faptele primeşte, şi cu voința să împacă, 
şi lucrul cinstește, şi socoteala o laudă: pentru aceasta 
intraţi toţi întru bucuria Domnului nostru. Şi cei dintâi 
şi cei de ai doilea luaţi plata. Bogaţii şi săracii îm- 
preună dănţuiţi. Ceice v'aţi înfrânat şi cei leneşi 
cinstiţi ziua: ceice aţi postit şi ceice n'aţi postit ve- 
seliți-vă astăzi. Masa este plină, ospătaţi-vă toţi. 
Viţelul este mult, nimenea să nu iasă flămând. 7/oți 
vă îndulciți de ospățul credinței. Toţi luaţi bogăţia 
bunătăţii.  Nimenea să nu plângă pentru sărăcie: că 
s'a arătat împărăţia cea de obşte. Nimenea să nu 
se tânguiască pentru păcate; că iertare din groapă 
a răsărit. Nimenea să nu se teamă de moarte: că 
ne-au slobozit pe noi moartea Mântuitorului. Stins-o-au 
pe dânsa Celace a fost ţinut de aceea. Prădat-au 
iadul Celace s'a pogorit în iad. Amărâtu-l-au pe EI, 
fiindcă au gustat trupul Lui. Şi aceasta mai înainte 
apucând, Isaia a strigat: „ladul s'a amărit, întâmpi- 
nându-te pe tine jos; amăritu-s'a că s'a stricat; amă- 
ritu-s'a că s'a batjocorit; amăritu-s'a că s'a omorit; 
amăritu-s'a că s'a surpat; amăritu-sa că s'a legat. 
A luat trup, şi de Dumnezeu s'a lovit. A luat pământ, 
şi s'a întâmpinat cu ceriul. A luat ce a văzut, şi a 
căzut întru ce n'a văzut. Unde-ţi este, moarte, boldul ? 
Unde-ţi este, iadule, biruința? Sculatu-s'a Hristos şi 
iu te-ai surpat. Sculatu-s'a Hristos şi au căzut dracii. 
Inviat-a Hristos şi se bucură îngerii. Înviat-a Hristos 
și viața vieţuieşte.  ÎInviat-a Hristos şi nici un mort 
nu este în groapă. Că Hristos sculându-se din morţi, 


NADEJDEA NEAMULUI : 





Biserica Sfântului Mormânt. Ierusalim 


începătura celor adormiţi s'a făcut. Aceluia este slava, 
şi stăpânirea, în vecii vecilor, Amin. 
(SF. IOAN GURĂ DE AUR) 


CERP UI 


lin adânc cunoscător al tragediilor înnăbuşite 
din viața călugărițelor, istoriseşte chinurile multor 
călugărițe după încheierea noviciatului, de câte ori 
văd mame tinere cu copii în brațe. 


lar într'o drăgălaşe poezie japoneză se spune, 


cât de nefericit e omul, ai cărui obraji nu-i mân- 
găie mânujele gingaşe ale unui copilaş. 


Călătorind odată dela Paris spre Elveţia, am 
întâlnit o familie japoneză, având un copilaş ca de 
vre-o frei ani. 

De câteva ori ochii mi s'au întâlnit cu ochii 
copilaşului. De odată văd că vine la mine prieti- 
nește. Aceasta făcu pe părinţii copilului să se 
apropie de mine. Era un învăţător cu soția, care-şi 

3 


10 VIAŢA ILUSTRATA 





Lebrun : Autoporirel, cu fetița. Muzeul Louvre, Paris 


făcea călătoria reglementară în Europa, pentruca 
să poată primi definitivarea în posi. L-am întrebat 
dacă e creştin şi mi-a spus că la fară na stră- 
bătut creștinismul în Japonia. — Ce te oprește totuşi 
să treci la creştinism ? — l-am întrebat. — Am 
anume rezerve față de creștinism, deşi am mare 
admiraţie față de Hristos, — mi-a răspuns tânărul 
japonez. Isus e cel mai îndrăsnej om în istorie. 
Dar creştinii, cu toată frumoasa învăţătură a Lui, nu 
văd în copilul mic întruparea cerească a nevinovăției. 
Aici e toată nedumerirea mea față de creștinism. 
Pe când în țara mea, venirea pe lume a unui co- 
pilaş este sărbătoare obştească, pe care n'o întrece 
nici descinderea în societate a împăratului nostru. 

lutr'adevăr, părerea noastră despre copil nu e 
cea mai corectă ; ea nu corespunde nici culturii ade- 


MĂRTURISIRI FILIALE 


vărate, nici postulatelor sociologiei, nici patriotis- 
Dar nici postulatului Mântuitorului 


mului luminat. 
Hristos. 


Am considerat copilul în perspectiva desvol- E 


tării şi rolului lui din viitor. Marlin Luther, când 
intra într'o şcoală vedea în copii niște viitori ge- 
nerali, magistrați etc. 

Isus Hristos a privit însă pe copii ca fiind deplini, 
în însaşi vârsta lor copilărească, plini de grație în- 
gerească şi fără de răutate. i 

„De nu veți fi ca copilul ista, nu veţi intra în 
împărăția Cerului“ ] — a zis întrun moment învă- 
țăceilor Săi. 

Vârsta copilăriei şi psaimul copilăriei e poezia 
cea mai duioasă. Copilul în rugăciune vorbeşte cu 
Dumnezeu, cu Mântuitorul Hristos, cum vorbeşte 
cu maică-sa ori cu frăjiorii. Cerul este boltit de-a- 
supra copilăriei şi dupăce trece prin porțile de 
argint ale experienței, cerul se acopere de nori. 

Nu e durere mai mare pentru sufletul copi- 
lului decât atunci, când constată prima înșelătorie, 
ipocrizie, nedreptate. 

Copilul e cicălitor, iscoditor. Prin sufletul lui 
frec fulgerări, cari uimesc pe savant. In timpul 
răsboiului, privind cu milă la mamă-sa, care'plângea 
pe soțul căzui în luptă, un copil întreabă: — 
Mamă, pentruce Dumnezeu nu omoară pe Dia- 
volul? — Altă dată un copil văzând pe soldaţi mer- 
gând la răsboiu, a întrebat: „Pentru ce se duc în 
răsboiu, căci odată tot vor muri!“ 

Noi n'avem încă suficientă grije de copii. Ii 
jertfim Molohului nepăsării. 

N'avem poeţi ai copiilor. N'avem altare şi 
biserici pentru copii. In New-York cea mai fru- 
moasă biserică e biserica copiilor şi cel dintâi 
preot în America e preotul Bowie dela acea bise- 
rică, de marmoră albă. Din predicile lui Bowie, 
voiu traduce câteva în numerele viitoare. In Anglia, 
Episcopul Bell, cel mai tinăr episcop anglican, 
aranjează sistematic în fiecare vară pelerinaje de 
copii la catedrala sa. E cea mai fericită zi în An- 
glia întâlnirea copiilor la sediul eparhial. 

„Purtaţi grijă de sufletele noastre“ ] — strigă 
copiii. Să-i ascultăm. Căci ei vor aduce şi pe pă- 
rinții lor la biserică. T. SCOROBEȚ 


MAMA 


Aportul mamei în viața unui copil nu se poate 
cântări, nici număra. Dar la bilanţul vieţii, capitolul 
mamei, patrimoniu sacru, soldează pururea activ. 
Chiar când mama, pedagoga, cu sau fără pregătirea 
specială a „celor şapte ani de acasă“, nu-i un model 
de virtute. Dar când ea este o creştină practicantă, 


atunci „şcoala“ ei lasă urme de lumină neînserată 
peste sufletul copilului. 

Dacă Fericitul Augustin a auzit, în grădina so- 
litară în care medita, un glas din cer care-l îndemna : 
„la şi citeşte“ şi dacă i-au fost deajuns câteva sti- 
huri dintr'o epistolă a Sfântului Apostol Pavel ca să 

se hotărască pentru Hristos, nu-i deloc mai puţin ade- 
vărat că rugăciunile Monicăi, modelul mamei creştine, 
timp de 32 de ani şi lacrimile ei au cântărit greu în 
balanța convertirii lui. 

Şi dacă marele dascăl ecumenic al Bisericii, Sf. 
loan Gură de Aur, a însemnat în misiunea sa şi prin 
învățătura sofistului Libanius, la vestita școală a că- 
ruia l-a trimis chiar mama prea iubită, apoi cuvintele 
învățătorului său păgân, spuse cu amărăciune despre 
cel mai distins elev al său: „Creştinii mi l-au furat“, 
nu s'ar putea raporta la nimeni în mai mare măsură 
decât la sfânta mamă a lui Hrisostom, ale cărei rugă- 
ciuni şi lacrimi i-au întors calea spre Mântuitorul. 

Mamele atâtor voevozi şi împărați -— ne gândim 
la Sfânta Elena, mama lui Constantin împăratul, de- 
spre cari Biserica grăeşte că sunt „întru totul la fel 
cu apostolii“, mama eroică a lui Ştefan cel mare şi 
sfânt, mama lui Ferdinand cel leal — sunt mărturii 
istorice. 

Dar iată că şi arhiereii fac mărturisiri, că dato- 
resc credinţa vie mamei care le-a sădit-o. Este re- 
centă, în amintirea tuturor, spovedania Prea Sfinţitului 
Nifon al Huşilor, la întărirea regească în scaunul Său. 
„Datoresc credinţa mea unei mame bune şi sfinte“, 

Am avut fericirea să particip la instalarea noului 
ales în scaunul marelui Veniamin Costache şi Dosoftei. 
Şi mărturisesc că din tot ce a atins inima mea mai 
adânc au fost lacrimile Prea Sfinţitului Episcop, când 





Lacul Călțun. Munţii Făgăraşului 


vorbea despre mama Sa, precum şi gestul care ono- 
rează în cel mai înalt grad o figură de episcop de 
a fi avut, la masa celor aproape 200 de învitaţi, pe 
maica Sa, în dreapta. 

O văd mereu în locul de cinste şi gust cu en- 
tuziasm acest moment sacru din viaţa unui lerarh 
care cunoaşte și cultivă floarea rară a recunoştinţii. 


O văd, femeie simplă dela ţară, cu tulpan negru 
în cap, cu straie de țărancă, aşa cum sunt mii şi mii 
din mamele noastre. 

Pe acelaş scaun vlădicesc a stat cândva un alt 
episcop despre care cărţile vremii ni spun că a stat 
la masa sărbătorească tot aşa, având în dreapta pe 
mama Sa: a fost episcopul lacob Stamate. 


O, sfântă mamă, ce bucurie poate să întreacă 
pe aceasta de a vedea că toate ceasurile tale de 
rugă în faţa icoanelor şi a candelii aprinse, pentru 
copiii tăi, toate lacrimile tale au sădit întrun suflet 
credinţa cea vie care luminează acum înaintea ta ca 
flacăra de pe drumul Damascului ? 

Dulceaţa şi blajinătatea pe care „buna şi sfânta 
mamă“ a alesului dela Huşi i le-a transmis fiului 
său, le-au simţit, chiar din ziua întâi a urcării pe scaun, 
poporănii acestei de Dumnezeu păzite eparhii, când 
clopotele tuturor bisericilor din reşedinţa episcopală, 
ca nişte potire cu gura întoarsă, revărsau pămân- 
tului miresme din cerul iubirii. |. GR. OPRIŞAN 


Lac de munte 


Un lac curat de munte m'a fermecat. In copi- 
lăria mea adeseori l-am cercetat. Numai azi îmi pot 
da seama însă, de ce am urcat muntele atât de des, 
ca să privesc locul sfânt peniru sufletul meu de copil. 
Numai acum, ca om bătrân, ştiu preţui măreţia acelei 
privelişti. Fra icoana sfântă, a curăjeniei sufle- 
tului, pe care o doreşte fot copilul. 

Lacul de munte este ochiul de veghe al mamei 
noastre duioase. Cugetarea ei este adâncă intocmai ca 
lacul fără fund. Privirea ei este una: cătră Cel de 
sus! Ochiul ei curat caută măreţia lui Dumnezeu şi 
uită cu desăvârşire de răutatea lumii acesteia. 

Ochiul ei priveghează ziua şi noaptea. In nopți 
senine, când toată lumea doarme, când ultimul firicel 
de iarbă îşi pleacă capul supt povara picurului de 
rouă, ochiul mamei priveghiază. Atunci, în misterul 
nopții, când toate dorm, când somnoroase clipesc 
din ochi şi stelele de pe cer, atunci se ridică rugă- 
ciunea mamei către Dumnezeu, pentru fiii săi. 

Lac curat de munte, cu privirea ta senină, acum 
îți înțeleg farmecul din copilărie : tu ești ochiul mamei, 
de aceea te iubesc. Pr. M. NEAGU 

Simbolul Sfintei Euharistii. 


TEATRUL NOSTRU 


Muzeul Kaiser Friedrich, Berlin 


CERURILE SPUN 


MISTER CREŞTIN ORTODOX 


TABLOUL 1 


SZENTIVANYI. Acest Şorban, deşi din acelaş neam 
cu mine, Maghiar, deci învăţat şi deştept, mie nu 
mi-e drag, din cauza păcatului părintesc. 

CORNEA. E singurul, care cunoaşte latineasca 
şi alte limbi străine. Şi apoi, mi-e credincios mie şi 
credincios băiatului. 

SZENTIVANYI. Credinţa, credința. Cuvânt ble- 
stemat! Ai vorbit de Mailath, iată şi pe Zâpolya, iată. 
Toţi aceşti duşmani ai împăratului, care cu atitudinea 
lor răzvrătită înlesnesc propoveduirea luteranismului, 
(infuriat) a acestei schisme, mai păcătoasă chiar decât 
cea grecească (revenind). lartă-mă, nobile stăpâne. 

CORNEA. Ba, drept ai să blestemi religia mea... 
O simt cum îmi leagă pe nevăzute cătuşe. 

* SZENTIVANYI. Prea bine, Măria-ta. Cunoaşterea 
greutăților ce ne împresoară, e primul pas spre slo- 
bozire. 

CORNEA. Greu, reverende... Nu ştiu cum m'aş 
putea despresura de o putere, care ca şi aerul, mă 
învălue. 

SZENTIVANYI. Încetul cu încetul. Ce na putut 
face tatăl, va înfăptui copilul. 

CORNEA. Da, copilul... dar iată, mă tem de el. 

* SZENTIVANYI. Măria-ta, trebue să pregăteşti în- 
țelepţește lucrurile. 

CORNEA. Cum, reverende? 

SZENTIVANYI. Mai întâi trebuesc rupte legăturile 
cu cei de dincolo. 


(URMARE) 


CORNEA. Cu Moldovenii ? 

SZENTIVANYL. Da. 

CORNEA. Greu... Oamenii noştri, de acolo îşi 
aduc cele de lipsă hranei, şi acolo îşi vând vitele. 

SZENTIVANYI. Pentru planul măreț al Domniei- 
iale aşa se cade. 

CORNEA. Şi apoi, deocamdată mă găsesc în 
bună prietinie cu Ştefan, Domnul Moldovei... 

SZENTIVANYI. Asta intră de altfel, în planul Ma- 
jestăţii-Sale... Ştefan, deocamdat, e împotriva lui 
Zâpolya, dar cine ştie, dacă pilda îndrăsneţului Rareş 
nu-l momeşte... (tainic). In Moldova Majestatea Sa nu 
vrea să audă decât de un om al său... 

CORNEA. Ne trebue totuşi un prilej... 

SZENTIVANYI. Prilej... Prilej se găseşte  tot- 
deauna... Şi de nu vine de bunăvoie, îl scornim noi... 

CORNEA. De pildă... 

SZENTIVANYI. De pildă izgonirea meşterilor, ce 
lucră la biserică... 

CORNEA. Ar fi asta pricină de supărare ?... 

*SZENTIVANYI. Este... Doar sunt oamenii princi- 
pelui moldav... şi el, chiar dacă nu sar ţine de 
mare pravoslavnic, totuşi ocara ar fi prea mare, ca 
să nu se oțărască. Aminteşte-ţi de Rareş... Pentru 
nişte negustori a făcut atâta prăpăd, în scaunele 
săcuești . .. 

CORNEA. Acela se numea Rareş... 
Domnitorul de acum. 


pe când 





| 

S7ENTIVANYL. Trebuesc, Măria-ta, rupte neapărat 
Jegăturile şi în alțfel... De pildă, pofiiți şi ospătaţi 
poierii credincioşi lui Petru. . 

CORNEA. Cu neputinţă... 
o astfel de faptă?... 

S7ENTIVANYI. Asta, în limba politică, se cheamă 
a-ți arăta drepturile... 

“CORNEA. - Preget... 

SZENTIVANYI. Nu pregeta, Măria-ta, căci prege- 
tând n'ai dreptul să-ţi învinovăţeşti copilul... Gloria 
se dobândeşte prin luptă... luptă făţișă, piept la 
piept... dar şi luptă ascunsă, de gânduri... 

CORNEA. Şi biserica ?... 

SZENTIVANYI (fără să răspundă). Cel mai de seamă 
pas, în această înfăptuire, este încredințarea Măriei- 
tale de dreptatea pretenţiei... 

CORNEA. 0... despre asta, da... 

SZENTIVANYI. Dacă eşti încredințat de ceea ce 
ți se cuvine, totul merge apoi ca dela sine... Incre- 
dințează-te, Măria-ta, că eşti vrednic de a fi Domn... 

CORNEA. Vrednic sunt... 

SZENTIVANYL. Resiul lasă-l pe mine... (tainic). 
Ţrebuesc grăbițe lucrurile... Aș vrea să ajung la 
Suceava în toiul ocării. Deci, meşterii să fie goniţi 
numai decât... Şi acum, trebue să cunosc numele 
celor, pe care ne spriţinim. Mai cu seamă, rude... 
Măria-ta, de bunăseamă, ai, după obiceiul tuturor 
nobililor, un arbore genealogic... (întră lon şi Şorban). 


Cum s'ar chema o 


SCENA IV 
CORNEA, SZENTIVANYI, ION, ȘORBAN 


ION. lată-mă sosil fără zăbavă, tată, la a ta 
chemare.. Dar odată aici, mă încumeit să întreb cu 
toată smerenia de fiu, ce grabnice împrejurări silesc. , . 

CORNEA. (Inirerupându-l) Așteapiă... (căire Szent: 
Am o carte, în care sunt trecute toate ra- 
murile seminţiei noastre. 

SZENTIVANYI. Aş dori s'o văd... 
o copie pentru Viena.., 

CORNEA. Să mergem atunci... In dulapul de 
fier al visteriei păstrez toate zapisele şi uricele 
familiei... 

SZENTIVANYI. Aş vrea să le văd... Ele ne pot 
fi de mare folos... (Cornea și Szenlivânyi ies). 

ION. Hotărârea tatei mult mă minunează... 

ȘORBAN. Nu judeca pripit.., căci doar spre 
buna cârmuire a sufletului tău, se nizue măritul nostru 
stăpân.” Vrea să-ţi osieneşti gândul în acea petre- 
cere a minţii, demnă de un nobil, pentruca înfăptuirea 
ochilor şi mânilor talesă dureze pârtie spre veșnicie”... 

ION. Mi-ar fi greu să găsesc aiurea bucuriile 
meşteşngului meu zugrăvicesc... Mai mult chiar... 
Cred că acolo mi-ar lipsi însuşi îndemnurile cele de 
trebuinţă vieţii... Pe aceste meleaguri trăiesc taini- 
cile pricine ale fierbinţelii mele sufletești... In în- 
chipuirea oamenilor de aici, în dorurile lor, în che- 


ivânyi). 


Imi trebue şi 


marea codrilor şi a apelor... şi mai ales, în vechea 
mea credință, trecută odată cu laptele subt, par'că 
prin însuşi sânul mamei... 

ŞORBAN. Cum te înşeli, prietene ... Aci, codrii 
întunecă cerul, iar oamenii, sărmani de cer, privesc 
crunt și gândesc cu ură... În apus... Acolo, alt 
soare, alt cer... Suflei nou, înțelepciune aleasă... 

ION. Ce bogăţie mi-ar putea da ţara şi oamenii, 
mai mult decât bogăţia sufietului meu ?... 

ŞORBAN (mustrându-l). Cum  greşeşti, loane... 
Jertfeşti tot ce ai mai bun în tine, de dragul unei 
femei... - 

ION. Nu de dragul unei femei, ci de dragul 
vieţii... 

ŞORBAN. Viaţa e spirit, înțelepciune... 

ION. Viaţa e iubire, 

ŞORBAN. Nu, loane... Vieaţa e bucurie... bu- 
curie întreagă, pe care, doar cunoașterea deplină, 
adică ştiinţa şi filosofia, ne-o dă...* Să-ţi simţi ju- 
decata sigură, ca mersul ornicului. .. şi înțelepciunea 
a tot cuprinzăloare... ...loane, loane!... Vino, să 
cunoaștem acea lumină, după care sufletu-mi fânieşte... 
Menirea mea abia acolo se va desăvârși. Nu m'ai 
cunoscut... nu m'ai putut cunoaşte. Aci, în acest 
colț sălbatic, de ţară sălbatică, sufletul și mintea 
mi s'au uscaț...* 

ION. Acest colţ de stradă mi-i drag... 

ŞORBAN. ţi va îi dragă lumea, când vei cu- 
noaște cât e de mic ţarcul, din care ai ieşit!.. ţi 
va fi drag universul, când vei cunoaşte câte de mic 
pământul... 

ION. Mi-i drag graiul!., 

ŞORBAN. Graiu corupt, menit pieirii... Te voiu face 
să cunoşti limba, de care să nu te rușinezi... splen- 
dida limbă a Romei... 

JON. Mi-i dragă biserica mea... 

ŞORBAN. Biserică, în care Dumnezeu nu e de- 
monstrat, ci simţit... biserică fără putere, fără stră- 
lucire... o învechitură rămasă de căruţă, sprijinită 
doar pe hârţoagele bătrânilor părinți ai bisericii, care 
nu poate ţine piept nici filosofiei, nici științei... Colo 
în apus, au fosi mari judecăţi... De unele ţi-am po- 
vestit eu... Pe aliele, le vei cunoaște tu... Vino, 
loane! ..,S'ascultăm cu urechile noastre ademeni- 
toarele discuţiuni filosofice, după care sufletul meu 
tânjeşte ... să luăm parte la docte conferințe teolo- 
gice... să privim la minunatele descoperiri ştiinţi- 
fice... loane, loane, vino!... 


(Intră reverendul şi Cornea, urmaţi de servitor). 


SCENA V 


CORNEA, SZENTIVANY! (cu un teanc de documente în mână), 
ION, $ORBAN, CĂMĂRAȘUL 


CORNEA (către servitor). Să vie cămărașşul... (Servi- 
torul iese). (Către Ion)  loane, mă bucur c'ai grăbit 
s'asculţi de chemarea mea... Vreau să cercetăm 

de faţă fiind reverendul, după a mea grijă de pă- 
rinte, care suni cele mai îndemânatece mijloace să 
ajungi la acel fel de puriare, potrivit mândriei tale 
de om şi slavei numelui tău... (intră cămăraşul). 

CĂMĂRAŞUL. Stăpâne, m'ai chemat?... 

CORNEA. Da... Acum, numai decât, să porun- 
ceşti părintelui Pavel, să sloboadă meşierii mol- 
doveni... 

ION. Tată... 

CORNEA. Să fie plătiţi până la unul... lar 
până mâni în zorii zilei, cu toţii să fie departe peste 
granițele ținutului... i 

ION. Tată, lasă-mă să grăiesc şi eu... 

CORNEA. Pleacă numai decât, cămăraşe... lar 
porunca-mi să fie lege... (Cămăraşul pleacă). (Către Ion). 
Acuma, să vorbim, băiete... Nu te sfii nici de re- 
verendul Szentivânyi, nici de prietenul tău Şorban... 

ION. Tată, pot să te rog pentru meşteri ?... 

CORNEA. Pentru meşteri, nici o vorbă. .. Porunca 
să cadă ca piatra mormântului, odată pentru tot- 
deauna... Să vorbim despre tine... despre tine, 
moştenitorul numelui şi sângelui meu... Tu, dacă 
Dumnezeu nu va binevoi cu mine, va să răspunzi 
grelelor împrejurări, care împotriva noasiră se îm- 
preună .., 

ION. Nu înţeleg, tată, ce ceri dela mine... 


CORNEA. O mare veste îmi aduce reverendul 
Szentivânyi... Măria-Sa, regele Ferdinand, augustul 
nostru stăpân, e pe cale să schimbe harta Europei... 
Şi cu această schimbare s'a gândit şi la noi... 

ION. Ce putem face noi? 

CORNEA. Planurile Măriei-Sale se îndreaptă mai 
cu seamă împoiriva necredincioşilor Turci... Pentru 
a lupta cu spor, are nevoie de oameni de încredere 
în Moldova şi Ţara Românească... Or, după drep- 
tate, neamul nosiru, al Corneșşiilor ardeleni, are că- 
dere, după legământ de sânge cu Dragoş, să dom- 
nească în scaunul dela Suceava, mai mult decât al 
Corneșiilor moldoveni, ramură mezină a tulpinii... 
Nu-i așa, reverende ?... 

SZENTIVANYI. Aşa vorbesc aceste documente... 

CORNEA. Deci, trebue să fim pregătiţi... Nu 
ştiu când va veni ceasul... şi dacă acest ceas va fi 
hărăzit mie sau ţie... 

ION. Tată, eu nu cunosc toate drepturile, ce se 
află in aceste zapise... dar cunosc drepiatea ome- 
niei. Domnul Moldovei, cu care rudă ne ţinem pe 
departe, s'a purtat totdeauna nesmintit de dulce cu 
noi şi cu oamenii noştri... 

CORNEA. Eşti slab, băiete, dacă te laşi încurcat 
de astiel de pricini muiereşti... Când te simţi chemat 
spre mari înălțimi, braţul tău va să fie vânjos şi 
gândul isteţ. .. 

ION. Tată, am ştiut totdeauna să îndeplinesc 
datoriile mele de fiu... 


CORNEA. Azi, aceste îndatoriri se fac una cu . 
socotelile mele... (cu duioşie). Numele, băiete ... iată 
pricina de căpetenie a trecerii prin lume...* Inaintea 
luptei dela Mohaci, şi eu mă sleiam de puteri, în 
această vizuină a munţilor, crezând că fericirea e 
aici şi lumea se sfârşeşte între graniţele moşiei mele... 
Oh]... binecuvântată fie lupta... Ea mi-a deschis, 
par'că printr'un şurub, poarta minţii...” (Către Szent- 
ivânyi). Nu-i aşa, reverende ?... 

SZENTIVANYI (aprobă). 

CORNEA. Numele e lacom, ca şi averea. Tot 
mai mult are, tot mai mult râvneşte... Numele e 
singurul bun adevărat, căci el durează şi după 


-moarte.* Numele îţi croieşte firea de pomină, şi nu 


firea, numele... căci un nume mare te sileşte la 
fapte îndemânatece, pe când un nume mic, chiar cu 
o fire vrednică, la nici o iscusinţă... Numele mare, 
ca şi coroana de oțel, te apasă, dar te şi înalță .,.* 
Nu-i aşa, reverende ?... 

SZENTIVANYI (către Ion). Cu multă bucurie, fiule, 
am ascultat cuvintele tale, supuse, dar demne... 
Ele pornesc, nu dintr'o încăpăţinată îndârjire, cât mai 
ales dintr'o necunoaştere a scopurilor vieţii... Nu 
te-ai cugetat niciodată, fiule... 

ION. Ba, m'am cugetat, reverende.., 

SZENTIVANYI. Atunci, n'ai izbutit să dobândeşti 
un temeiu de viaţă... Căci cugetarea, ca şi făptura 
minţii, aci, în astă ascunzătoare a munţilor, se îm- 
brobodeşte. Viaţa, copile, se întinde departe, în lumea 
întreagă ... Acolo, pe deasupra vremelnicilor lupte, 
stăpâneşte o singură gândire, nemăsurat de mare... 
gândirea catolică, una, după vorba evangheliei, cu 
însăşi lumea, în înțeles de împărăție a lui Dumnezeu... 
Prin aceste cuvinte, nu te sfăiuesc a-ţi părăsi legea... 
Nu... Dar vreau să cucereşii gândirea, ca prin ea 
să fii demn, în însăşi biserica ta, de numele de 
creştin... 

ION. Reverende, e mare înțelepciunea voastră şi 
ştiinţa ... Dar iată că aci, minţile înțelepţilor se cioc- 
nesc şi se îndepărtează, ca pietrele aruncate una în 
alia... De pildă, $Şorban... Şi el e un om cu 
învățătură ... dar pentru el, biserica lui Hristos 
are alt înțeles... Vorbeşte, Şorbane... 

ŞORBAN. Da, reverende... Eu mă încumet a 
crede, că împărăţia lui Dumnezeu nu e în lumea în- 
treagă, nici în biserică, ci în mine. Să cuceresc gândirea, 
de bunăseamă... pentruca prin ea să-mi sădesc în 
suflet, biserica lui Hristos... Or, mintea mea, prin 
ştiinţă şi raționament, se poate lărgi pas de pas, 
pânăce să se facă una cu granițele omenirii... Bi- 
serica lui Hristos e în mine... 

SZENTIVANYI. Astea, prietene, sunt credinţe por- 
nite din lagărul duşman creştinismului... E trista 
moştenire rămasă dela răposatul tău părinte... Mer- 
gând aşa, curând vei ajunge la necredinţă... Dar 
oricum, e un fel de a gândi, care te cinstește... In 

schimb tu, loane, n'ai nici un fel de chiLzuială asupra 
bisericii lui Hristos... 

CORNEA. Aşa e... 

„ON. Ba să ierţi, reverende... Să ierji, iată... 
Biserica lui Hristos trăieşte şi în sufletul meu, vie... 
Dar ea nu se contopește nici cu împărăţiile lumești, 
care pieritoare sunt, şi nici cu sufletul meu — după 
cum crede Şorban — care, oricât l-aş întinde, măr- 
gini* rămâne... Cum trăieşte?... Nu știu... n aş 
putea-o spune... dar trăieşte. O văd vie în celălalt, 
în aproapele meu, în durerea lui, în bucuria lui... 
O văd vie în icoanele zugrăvite cu truda mea... O 
simt că trăieşte în toate darurile cerului... 

S7ENTIVAINYI. Astă credinţă te duce la nimicire... 
Aproapele tău poate fi un tâlhar sau un criminal... 

ION. Cărămida, reverende, e doar lut prost... 
In zidul casei, capătă folos, iar în locaşul bisericii, 
sfințire... 

SZENTIVANYL. Meşierul bun aruncă însă la gu- 
noiu, cărămida sparlă sau stricată ... Pe el, clădirea 
îl interesează... măreţia locașului... 

(Larmă. Intră părintele Pavel şi meşterii). 


SCENA VI 


PREOTUL PAVEL. lertare îndrăsnelii 
dar de prea mare ocară suntem loviți... 

CORNEA (prefăcut). Despre ce ocară e vorba, 
părinte ? 

PREOTUL PAVEI.. Adinioarea, în timp cela schelă 
priveam lucrul meşterilor, a sosit în goană de crivăţ 
cămăraşul, cu porunca Măriei-Tale... 

CORNEA (incrunta!). Părinte, poruncile mele chib- 
zuite sunt... şi nu prinse din voia vântului... 


noastre... 


PR:OTUL. Pentru ce această urgie, stăpâne ?.., 

CORNEA. Nu-i urgie, ci bine... Bine pentru fine, 
părinte... pentru ei meșterii... și pentru întreg no- 
rodul ... 

PREOTUL. Ce rău pulea face cuiva clădirea 


Domnului ? 
CORNEA (binevoilon). Ei, Pavele, Dumneata ştii 


una și eu, o mie... Se vorbește din nou de mari 
lupte cu Turcii... 

PREOTUL. Dar biserica nu pitea fi decât un 
locaş de îndemn împotriva necredincioşilor, sau la 
nevoie, o întăritură mai puternică, decât toate ce- 
tățile împietrite... 

CORNEA. Asta aşa pare doar... Când e pricină 
lucrurile se schimbă... 

PREOTUL. Sfăpâne, nu înțeleg .. 

CORNEA. Nu întreba prea mult, părinte, căci mă 
mânii... (Către meşteri). Aceşti oameni, veniţi din 
țara Moldovei, să plece... 

MEŞTERUL 1. Doamne, ne doare să lăsăm clă- 
direa lui Dumnezeu pradă şiroaielor cerului şi bure- 
filor pământului... 

CORNEA. Osteneala voastră va!fi recunoscută 
cu bani... 


MEŞTERUL [. Nu banii, Măria-Ta... 

PREOTUL. Aşa e, Doamne... Clădirea lui Dum- 
nezeu nu cu bani se prețuieşte... Ea e cuvântul cel 
adevărat, care se întruchipează în lemn, zid şi vopsea... 

CORNEA. Vorbe... 

PREOTUL. Nu vorbe, Măria-la... Ca şi Evan- 
gheliştii, care n'au fost decât nişte pene ale lui Dum- 
nezeu, scriind cu pufere omenească o învățătură 
cerească... aşa şi acești meșteri nu sunt decât,., 

S7ENTIVANYI (ironic). Nişte unelte... 

PREOTUL. Da, reverende... nişte unelte supuse 


poruncii dumnezeeşti.. . 
ION (către Cornea). Tată, lasă să-mi spun şi eu 


gândul... 
CORNEA. Vorbește... dar nu prea mult. Timpul 


totdeauna e prea scurt... El cere înfăptuire, nu vor- 
bărie... 

ION. Tată, te-am ascultat... Supus, mă plec 
hotărârilor tale... Voiu pleca... mâine, poimâne,.. 
când vrei. Dar un lucru te rog... nu sfărâma această 
lucrare... Vorbele părintelui şi ale meşterului mi-au 
pătruns în suflet... Şi eu, laolaltă cu ei, am gândit, 
am rugat şi am nădăjduit... Biserica este o co- 
moară, care mă leagă de tine, de ţară, de locul 
naşterii mele... Credinţa mi-am pus-o la temelia ei, 
pentruca sufletu-mi să se desăvârșească, întocmai ca 
o cruce... Simt, că prăbuşindu-se clădirea, și făp- 
tura mea se va prăbuşi... 

CORNEA. Eşti un copil... Vreau să fac din tine 
un înţelept, un om întreg, un voinic... Indepărtează 
gândurile uşuratice. 

ION (despera!). Ce-o să pui la loc, tată?... 

CORNEA (către reverend şi Şorban). Răspundeti voi... 

ŞORBAN. Gândirea... 


SZENTIVANYI. Gloria... 


(CORTINA) 


(Va urma) VICTOR PAPILIAN 

SINGUR 


Măicuţă dragă 


Sătul de-atâtea uşi străine 
Din cărăruia mea pribeagă, 
Venii să plâng măicuţă dragă 
In seara asta, lângă tine. 


Tu ştii... copilul fără mamă 
De-l doare nare cui să spună 
Și nici naşteaptă vorbă bună : 
Nu-i cine să-l mai ia în seamă. 


Puieam acum să fiu departe, 
Dacă irăiai pe lângă mine — 
Căci peireceam... şi rău şi bine, 
Dar sprijin drag aveam la carte. 


Ci dacă lu, icoană sfântă, 
Eşii dusă peniru toldeauna, 
Viaja mea este minciuna 
Ce cu nimic nu mai încântă. 


Trăesc şi eu, de azi pe mâine 
Pe unde pot îmi jac popasul, 
Lrmez pe cum mă duce pasul 
Amara lupiă peniru pâine. 
POMPILIU BARBU 


VLASTARE ALE BISERICII 





Flori 


Societatea națională a femeilor orlodoxe române 


Intr'o vreme de grave turburări şi frământări, 
când Biserica noastră ortodoxă română era puternic 
lovită de ofensiva romano-catolică și când mirajul cul- 
turii străine atrăgea fiicele famiiiilor distinse prin 
origine sau situaţie materială, înslrăinându-le astfel 
de legea şi sufletul neamului nostru, atunci când nu 
se întrezărea mărirea vremurilor ce ne aşteptau, fe- 
meile române din vechiul regat, conduse de o voință 
superioară, au ascultat glasul conştiinţei naţionale și 
au hotărît creşterea şi pregătirea ficelor lor în datinile 
şi credinţele poporului român. Atunci, pe când mulţi 
priveau cu neîncredere la această hotărire, M. Sa 
Regele Carol 1, care îşi dăduse seama de impor- 
tanţa acestei manifestații, a scris în memoriile sale: 
„Conştiinţa ortodoxă începe să se trezească“. 

Urmând pilda domniţelor române, care îşi topeau 
bijuteriile pentru întărirea forțelor armatei, înţe- 
legând clipa ce avea să le lege pentru totdeauna 
sufletul și numele de marile opere naţionale, un grup 
de distinse; Doamne, sub preşedinţia Anastasiei Fili- 
pescu, au pus bazele Societăţii Ortodoxe Naţionale 


a Femei or Române, care este astăzi o fală a virtu- 
ților fen.enine. 

Şi așa, pornind dela gândul de a desvolta sen- 
timentul patriotic și religios în pregătirea copilelor 
pentru ceasul sfânt a! unirii, au început întemeierea 
de locaşuri de cultură românească de toate gradele, 
începând cu grădinile de copii — aproape primele 
înființate în țară — până la şcoiile superioare de în- 
vățământ secundar, ca femeia română să fie înze- 
strată cu toate însuşiriie de mamă și soţie și cu toate 
cunoştinţele cerute astăzi pentru lupta aprigă a vieții. 

În anul 1912 s'a inaugurat Institutul din strada 
Principatele Unite — stradă cu nume simbolic pentru 
societatea noastră — şi nu ştiu dacă vre-odată ele- 
velor unei școli |i s'au procurat clipe mai impresio- 
nante şi mai înălțătoare ca acelea, pe cari noi pri- 
mele eleve am avut să le trăim. 

Venerabila Anastasia Filipescu, alături de prin- 
țesa Elisabeta a României de atunci și de Mitropolitul 
țării, care ne împărțea cărțile de rugăciuni, cu toţii 
luând parte la serbarea noastră, ne priveau cu mân- : 

drie şi încredere, că din noi pentru cari puneau ce 
aveau mai bun în sufletul lor, vor ieşi odată demne 
fiice ale patriei române. 

Şcoala, condusă de distinse directoare de studii 
şi generală, cu un corp didactic din cele mai selecte, 
era totuşi — zi de zi aproape — vizitată de Doam- 
nele din Comitetul societăţii, cari prin conversațiile 
cu elevele, prin prezența lor la masă şi de multeori 
în orele de recreaţie, ne făceau admiraţia noastră 
pentru adevărata nobleţe românească. 

De atunci mi s'au sădit în suflet figurile lor di- 
stinse: impunătoare a Doamnei Siurza, energică şi 
dulce tot deodată a Domnișoarei Odobescu, infinit 
de blândă şi mângăietoare a Doamnei Zoe Râmni- 
ceanu şi cea mai autentică figură a sufletului vechei 
noastre boerii, a Principesei Alexandrina Cantacu- 
zino, care mai târziu a luat cârma societăţii spre 
înălțarea sufletului românesc şi creştinesc. 

Atunci când ţara s'a aruncat în vălmăşagul fo- 
cului care era să aducă unitatea noastră naţională 
prin jertfe neînchipuite, ca oricare instituție în. ser- 
viciul patriei, şcoalele ortodoxe au fost numai decât 
transformate în spitale. 

Grija conducătoarelor e demnă de toată lauda: 
pline de caritate stau neclintite la căpătâiul eroilor 
răniţi, pe care îi îngrijesc cu dragoste părintească. 
O rană pansată cu pricepere, un cuvânt de îmbăr- 
bătare spus la timp, câteva rânduri scrise în fugă pe 
tăblia unui pat, pentru cei de acasă, o rugăciune la 
căpătâi în ceasuri grele, au făcut ca răniții să uite 
durerea plumbului care le găurise trupul și să-și pă- 
streze seninătatea sufletească. 


În clipele grele ce ne-au fost hărăzite — poate 
ca o încercare şi pentruca triumful final să aibă mai 
multă măreție — în acele clipe ce formează în istorie 
pagini scrise cu lacrimi de obidă, în acele momente 
de grea cumpănă, când nimeni nu ştia ce cale să 
mai apuce, asemenea eroicelor femei ce nu sau 
despărţit de Mântuitorul în ultimele lui clipe de tor- 
tură, temeile române, întărite cu puteri binefăcătoare 
şi neşovăelnice, împărțindu-şi în două activitatea so- 
cietăţii „Ortodoxe“, au arătat cum înțeleg să-şi facă 
datoria. 

Membrele societăţii rămase în teritoriul ocupat 
de armatele dușmane, instalate chiar în capitala ţării, 
au luat sub îngrijirea lor răniții rămaşi fără ocrotire, 
ducându-i pe la casele lor, prin instituţii ortodoxe, 
sau prin case particulare, iar după însănătoşire, 
echipându-i şi pregătindu-i sufleteşte, îmbărbătându-i, 
îi strecurau pe căile munţilor, cunoscute numai lor, 
spre a îngroşa din nou rândurile desrobitorilor pă- 
mântului cotropit, 

Şi dacă dușmanul s'a îndurat să lase nedistruse 
clopotele istorice ale bisericilor capitalei, aceasta se 
datoreşte intervenţiei înaltelor Doamne, cari n'au 
cruțat clipe de odihnă stăruind pentru salvarea mo- 


numentelor în care s'a închegat sufletul creştin al 
ctitorilor români. 

S'au organizat cantine populare, cari au hrănit 
2000 de suflete, conferințe populare n'au încetat a se 
ține în toate cartierele unde nădejdea era mai pu- 
țină, bibliotecile populare au fost deschise, dar s'au 
distrus în timpul răsboiului, iar şcolile societăţii „Or- 
todoxe“ sunt singurele şcoli particulare româneşti 
care au funcţionat fără răgaz în timpul ocupaţiei. 

Când Sfântul Dumitru a fost luat de Bulgari în 
timpul nopții, Mitropolitul tot la Societatea Ortodoxă 
a alergat pentru a pune în mișcare pe reprezentanţii gu- 
vernului român, cari nu voiau să trezească la miezul 
nopții pe mareșalul Mackensen. 

Când au fost readuse moaștele, s'a organizat 
o primire care a impus chiar şi duşmanilor noştri, 

Celelalte membre, plecate în Moldova, la laşi, 
au înființat secțiunea „Ocrotirea orfanilor din răsboiu 
a societăţii Ortodoxe naţionale a femeilor române“ 
și aşa prin strădania lor au dat naştere Societăţii or- 
fanilor din răsboi, care ocroteşte mii de fii de viteji. 

lar când dangătul clopotelor a vestit marea bu- 
curie a biruinţii și păcii, Societatea Ortodoxă n'a 
pregetat a-şi dovedi rolul în viaţa noastră naţională 
şi mai departe. 

Ei îi revine meritul de a fi înfăptuit cievizoleu 
neamului dela Mărăşeşti, biserică a recunoştinții, a 
nădejdii şi a.tuturor biruințelor. | 

Trecând prin două răsboaie și luptând cu greutăţi 
neînchipuite, s'a înfăptuit această operă, care e ase- 
menea unui izvor ce porneşte dintr'o undire înceată şi 
după aceea străbătând stânci se revarsă în imense va- 
luri. Valuri de lumină sunt zecile de instituţii de cultură 
naţională cari dau creştere românească la mii de 
suflete anual]. Eleve bursiere şi cu reduceri de taxe 
se primesc întotdeauna. Din bibliotecile centralei mii 
de volume s'au trimis în Basarabia. 


Premii frumoase s'au dat pentru scrieri de pro- 
pagandă religioasă şi pentru cea mai bună lucrare 
de muzică bisericească. 

Activitatea aceasta în proporţii mai mici se des- 
făşoară şi în cele vre-o 40 de filiale, mai vechi sau 
mai recent înfiinţate. | 

. 

In Sibiul răspânditor de cultură şi îndrumare 
religioasă românească, a descins Doamna Cantacu- 
zino în anul 1923, pentruca prin sufletul său de înaltă 
înţelegere a spiritului moral, ajutată de talentul de înaltă 
şi vibrantă oratorie, să determine în activitatea fe- 
meiască înfăptuirea de opere bărbătești pe ogorul 
năzuinţelor naţionale. 

„De atunci înființându-se, societatea ortodoxă lu- 
crează sub conducerea neobosită şi entuziastă a 
Doamnei Eugenia Tordăşianu. 

Activitatea desfăşurată până acum constă în: 
ținerea de conferințe cu subiecte evanghelice în 

postul Crăciunului şi Paştilor ; împărțirea de cărţi 
religioase elevelor cari se disting la conduită şi la 
studiul religiei ; ajutorarea cu bani pentru clădirea 
de noui locaşuri de închinare ortodoxă ; ajutorarea 
şomeurilor — şi, ca la toate filialele, faţă de anumite 
manifestații care învederează slăbirea sentimentului 
familial şi al autorităţii mamei asupra copilului, se 
organizează serbarea anuală „Ziua Mamei“, prin care 
se stârneşte mândria acestui apostolat sfinţit de Dum- 
nezeu. Societatea îşi îndeplineşte cu drag şi datoria 
de a participa la toate comemorările şi serbările na- 
ționale. 

In afară de acestea, pentru al doilea an funcţio- 
nează, în localul liceului de fete, cantina elevelor 
lipsite de mijloace. 

Alături de activitatea comitetului central s'a în- 
firipat, ca o răsplată pentru dragostea cu adevărat 
părintească, pentru luminarea minţilor spre a cu- 
noaşte adevăratul rol al femeii în societate, Sec- 
țiunea fostelor eleve ale şcoalelor Societăţii cari 
se simt mândre de a fi socotite colaboratoarele 
mamelor lor sufleteşti. 


Înființată la 15 Maiu 1926, ea a lucrat pentru 
a strânge legăturile de prietenie între fostele eleve 
şi prin armonia lor să mlădieze spre calea binelui 
sufletele şi mai tinere. 

Acum când sufletul evlavios de odinioară, entu- 
ziast şi bun, devine pe alocurea nepăsător în ale cre- 


SĂ NU UITĂM DE... 





Doamna Alexandrina Cantacuzino 
Prezidenta Soc. naționale a femeilor ortodoxe române 


dinței şi egoist în raporturile sociale, când asistăm la 
un proces de desagregarea socială cu urmări deza- 
stroase pentru neamul nostru şi când idei fantastice 
de înlocuire a religiei din şcoli trec prin minţile dela 
cari se aşteaptă mai multă lumină şi când diferite 
secte caută să zăpăcească conştiinţele, datoria So- 
cietăţii femeilor ortodoxe este să-şi îndoiască râvna 
şi entuziasmul în lupta pe care o duce pentru întă- 
rirea Bisericii şi a neamului. VERA ȘTEFĂNESCU 


Câteva îndatoriri față de trupul nostru 


Poate: că unii oameni ar fi surprinşi şi chiar 
neplăcuţi impresionați să audă, că nu sunt proprie- 
tari deplini ai trupului lor şi că, seri, nu pot face din 
el tot aceea ce ar dori. 


Dacă analizăm însă mai bine din ce se com- 
pune ființa omenească, putem constata că omul în 
viață este mai puţin un proprietar şi mult mai mult 
un chiriaş atât al individualităţii înăscute (adecă al 
părţii transmise prin naştere dela părinţi şi strămoşi), 
cât şi al individualităţii câştigate (adecă a părții 
aduse prin materia însufleţită şi neînsufleţită din me- 
diul încunjurător), dar mai ales al forţei morale şi 
sufleteşti, în care se oglindeşte atât de bine opera 
Dumnezeirii. 

Ca bun chiriaş, cu raţiunea şi libertatea sa, 
omul rămâne obligat să conserve, să îmbunătăţească 
şi să desvolte tot ceeace i s'a dăruit şi aceasta nu 
numai pentru sine sau pentru o mai mare perfecţiune 
omenească, dar şi pentru mulţumirea donatorilor (fie 
pentru familie, fie pentru mediul din jur, adică: so- 
cietate, naţiune, umanitate, fie mai ales pentru Dum- 
nezeu). 


Este drept că unii oameni, păstrând convingerea 
unei neclintite şi permanente împroprietăriri, uitând 
cu totul atribuţiile lor de chiriaşi, săvârşesc cu voinţă 
sau din obişnuință, acte, cari în timp ce vatămă 
trupul sau ființa, aduc şi jigniri donatorilor. 

Degradând personalitatea lor morală cu astfel 
de acţiuni rele, aceşti oameni îşi pierd dreptul la 
respect, din partea semenilor. 

Este necesar deci să cunoaştem, cari sunt înda- 
toririle omului faţă de sine şi în special faţă de 
trupul său.! 

Din aceste din urmă numeroase îndatoriri vom 
desprinde trei mai importante: 

Prima este conservarea şi desvoltarea trupului. 
Această obligaţie face să considerăm orice atentate 
la organele trupului sau la viaţă (mutilare, sinuci- 
dere etc.) ca o laşitate şi dezertare dela datorie. 

A doua este întreținerea sănătăţii, deci res- 
pectarea măsurilor de higienă şi a celor de prevenire 
a boalelor. 


1 Acele ce privesc sufletul, vor forma obiectul altor 


articole. 

In sfârşi! dominarea spiritului asupra trupului, 
manifestată în ceeace numim: cumpătare. 

Voi inzista în acesti articol mai muli asupra 
acestor din urmă două obligaţiuni. 


In epoca în care trăim, observăm faptul, că pe: 


măsură ce ne încălzim și ne arătăm zeloşi în apă- 
rarea intereselor, patimilor, viţiilor etc., în aceeaș 
măsură manifestăm — pot zice — o culpabilă ne- 
glijentă faţă de sănătatea noastră, care ştim că 
este unicul capital al muncii noastre. 

Nu poate fi prea îndrăsneaţă afirmarea, că fie- 
care om are sănătatea pe care o merită prin felul 
său de traiu şi că el de cele mai multe ori nu moare 
de moarte naturală, ci se sinucide. 

Sunt în adevăr foarte multe stări de boală, în 
cari noi suntem în acelaş timp victime și asasini, 
boale pe cari ni le procurăm încetul cu încetul, prin 
greşeli, imprudenţe, abuzuri sau excesuri. 


Astfel: podagra, piatra la ficat sau rinichi, 
îngrăşarea excesivă a trupului şi inimei, boala za- 
hărului şi atâtea alte boli învechite (de stomac, inte- 
stin, rinichiu, organe genitale, etc.) își au pe lângă 
un mic defect venit prin naştere şi o cauză în prac- 
tica unei rele higiene, a unei alimentări prea mari 
sau a unui regim alimentar defectuos, a intoxicărilor 
voite, a unei lipse de aer, de lumină sau de exerciţiu 
corporal şi mai ales a unei lipse de cumpătare. 


Avem apoi atâtea alte boli molipsitoare, venite 
prin agenți vătămători (microbi) şi pe care deşi le 
putem evita, nu le evităm. 

Descoperiri făcute de numeroși savanţi în do- 
meniul boalelor molipsitoare, aduc la lumină mijloace 
aseplice (de a înlătura agentul) sau antiseptice (de 
distrugere a lui), prin care putem preveni boala, și 
înlătura complicațiile. 

Prin executarea prescripţiunilor higienice nu 
numai că se pot evita boalele, dar se desvoltă 
aptitudinile corporale, cu un cuvânt se îmbunătăţeşte 

mecanismul maşinei omeneşti, in vederea unei cât 
mai bune întrebuinţări. 


Foarte strâns legată de sănătate este cumpătarea. 


Cumpătarea este virtutea prin care acordăm iru- 
pului numai ceeace-i este absolut necesar bunei sale 
funcţionări. Cu toții ne dăm seama că omul are nevoie 
şi de plăceri, dar puţin ştiu poate că plăcerile lumii 
sunt înșelătoare, că ele promit mai mult decât ne 
pot da, căutarea lor ne procură nelinişte, odată obţi- 
nute nu ne mulțumesc pentru mult timp și odată pier- 
dute suntem aduşi la desnădejde. 


Atâta timp cât mintea și sufletul nostru nu sunt 
stricate prin pasiuni sau sentimente rele cari seduce 
imaginaţia, ne putem ușor bucura, putem simţi deci 
lesne plăcere la satisfacerea unui imbold inocent su- 
fletesc, sau la aceea a unei atracţii venite din afară. 


De îndată ce ne obişnuim cu o plăcere (mai 
ales vătămătoare), simţim nevoia intensificării, adică a 
măririi ei, şi devenim nesimțţitori la plăcerile moderate. 
Această obişnuință ne conduce la o perversiune a 
gustului, la o pasiune sau viciu care vatămă sufletul. 
Individul capătă desgust de sine, de familie, de nație 
sau chiar de viaţă. Uneori poate intra într'o tulburare 
de minte din care revine cu greu. 


A fi cumpătat înseamnă a-ți modera plăcerile, 
a te lipsi chiar de ele, de îndată ce observi că trebue 
să le intensifici pentru a le simți. 

In vremile grele de astăzi, plăcerile vii cari 
se cumpără scump, cari durează puţin şi cari vatămă 
mult, s'ar putea înlocui cu plăceri cari se obţin 
fără bani, cum ar fi: o lectură, un lucru, o conversație, 
învăţământul unui instrument muzical etc. 
sunt mult mai binefăcătoare. 


şi cari 


Dar asupra acestei cumpătări, ca şi asupra mă- 
surilor de higenă şi de prevenire a boalelor, vom reveni 
cu detalii şi exemple în alte articole. 


Dr. GH. PREDA 


Dansul şi specificul naţional 


În 1922 a apărut într'o revistă literară un articol 
împotriva dansului „Shimmy“. Autorul, Emil Isac, 
descria cum i-a fost dat să vadă în Cluj dansându-se 
într'o societate românească. bizarul şi nebunul dans. 
lată una din fotografiile reuşite ale dlui Isac: „Ce 
înveselitoare privelişte : ...ofițerul cu'studenia, văduva 
bălaie cu un filosof mucalit, profesorul cu preoteasa 
«„hip-hipuri, strigăte răgușite, răcnete de oameni de 
prăsilă şi de curci junghiate, miros de parfum şi 
mătasug, lăuiari negri...“ 

Ştim că dlui Isac îi plac — de multeori — 
exagerările, ştim că este un iubitor al paradoxelor 


— dar oricât de mare vânător de paradoxe ar fi, 
aici credem că n'a exagerat prea mult şi că este 
convins de lipsa de graţie a jocului negrilor trans- 
plantat la noi. 

Aţi văzut vreodată un „Lancier“ ? Câtă graţie, 
câtă delicateţă, ce complimente pline de fineţe! Trece 
par'că un suflu de spiritualizare până în vârful 
degetelor. 

Ceva din acest suflu s'a iransplaniat şi în 
Cadril și în „Romana“ noastră. Este o îmbinare de 
drăgălăşie, de cochetărie şi — în „Romana“ — de 
rusticitate sănătoasă. Ultimele figuri ale „Romanei“, 

cu muzica lor cu tot, te învită să te gândeşti la pă- 
mântul reavăn, mai cu seamă dacă părechile joacă 
în costume naţionale. 

Apoteozat este dansul românesc „Hora“ în ca- 
pod'opera lui Coşbuc, în „Nunta Zamfirei“. Dansul 
nuntaşilor este descris într'un ritm atât de viu, nun- 
taşii sunt atât de plastic redaţi — încât îţi vine să 
dai cartea laoparte şi să înviţi la joc pe nuntaşii 
evocaţi, rupându-le, gingaş, cercul şi prinzându-i de 
mână. 

Este gingăşia pe care am uitat-o în decursul 
răsboiului, este tendinţa după ceva frumos, lipsit de 
brutalitate, este setea după un rilm, care să te po- 
tolească şi nu să te întărâte. 


„Se prind de mâni şi se desprind, 
S'adună cerc şi iar se'ntind 
Şi bal pământul tropotind 


In tact uşor...“ (Coşbuc). 


Veţi zice: apoteozarea aceasta a „Horei“ pur- 
cede din şovinism naţional. Nu, nu e şovinism la 
mijloc. In ajutorul afirmației mele vreau să invoc pe 
un scriitor strein, pe conducătorul fostei reviste, care 
şi-a creiat o reputaţie de seamă în analele culturii 
săseşti la noi : „Karpaten“ (Carpaţii), pe dl Adolf 
Meschendăârfer din Braşov. lată ce consideraţii are 
în romanul său „Leonore“, apărut în 1920, (Edit. 
Krafft, Sibiu), când aduce pe eroul său să observe 
viața din Ardeal. 

Eroul romanului îşi scrie memoriile fictive din 
Braşov: „Mi-am procurat cărţi despre trecutul Saşilor 
şi al Românilor. Am descoperit că Românii de elită 
dau probă despre o cultură, care încă nu este cu- 
noscută în Europa. O treaptă medie între Paris şi 

Brănenii la horă 





Constantinopol. Observi între ei profiluri de o tăie- 
tură romană ; în casa în care locuiesc este o femeie 
care mă serveşte — ar fi entuziasmat pe un Feuer- 
bach (pictor de seamă, care a pictat multe figuri 
romane clasice. — Trad.). Şi apoi dansurile româneşti! 
Am fost ieri, ca spectator, la un bal costumat, ca 
să văd cum îşi petrece poporul acesta. Toaletele 
rafinate, dansurile minunate (herrlich). Au un dans, 
Hora, la care îşi dau mâna, formând un cerc mare 
şi înaintează toţi spre mijloc, într'un tact încet, mă- 
surat şi cu mișcări grațioase, cari îţi amintesc evi- 
dent menuetul. Nu-i nici un tropot, nici o săritură, 
nu-s ţipete şi urlete, ci totul cu tact, cu măsură și 
în linişte, împreunată cu o graţie înăscută a femeilor, 
cum numai grizetele pariziene la Bullier o pot des- 
făşura, în decursul unui vals...“ (pg. 17—18). 

Aşa priveşte un strein nepreocupat dansul 
nostru naţional. 

Laude la adresa dansurilor noastre s'ar putea 
aduna multe. Şi ar fi nimerit să se publice, ca să 
le cunoască toate cititoarele şi să avem adunate 
mănunchiu aceste argumente pentru frumseţia dan- 
surilor naţionale. 


„„„Dar a dat şi la noi molima dansurilor impor- 
tate, din ...Argentina, din ţinuturile, în cari bântue 
goana nebună după aur şi unde mâna stă pe pră- 
selele cuţitului. 

Veţi zice: dta nu eşti autoritate, când condamni 
frumseţea dansurilor exotice la modă! 

Dacă vreţi un specialist în ale coreografiei, 
vă servesc şi cu acesta. Ascultaţi : 

In revista „Şcoala dansului“ (din Einbeck) se 
poate ceti următoarea 
apreciere asupra dan- 
surilor moderne. Este 
scrisă de un profesor 
de dans: 


„Dansul unui popor 
ne arată caracterul 
acestuia. Ce mult îţi 
aduci aminte de cu- 
vintele acestea, arun- 
cându-ţi odată ochii 
în sălile de bal. 

Tineretul nostru vrea 
să-şi petreacă ascul- 
tând melodiile ameri- 
cane ale negrilor şi 
jocurile cu cari bat 
pământul în speluncile 
Andaluziei. Unei ge- 
neraţii care îşi aţin- 
teşte toate dorinţele, 
în pături largi, dintr'o 


VIAŢA ILUSTRATA 21 


abrutizare cumplită a tuturor recerinţelor vieţii, 
asupra a tot ce este brutal-sensual, nu i-a mai fost 
de-ajuns simplitatea, inocenţa jocurilor naţionale. Şi 
astfel am importat, ca atâtea altele, şi dansurile din 
străinătate : dela triburile negrilor... Dar numai poporul 
le-a dansat în localurile cu faimă rea, în crâşmele 
primejdioase, ale criminalilor de rând şi adeseori s'a 
întâmplat că muzica aceasta moale, sensuală, care 
se încolăceşte împrejurul ființei tale, a întărâtat atât 
de mult simţurile înfierbântate, încât pământul, încă 
mângăiat de mişcările feline ale femeilor, a primit 
picături de sânge din greu, fără de veste — şi nu 
odată s'a întâmplat ca să-şi schimbe rolurile pum- 
nalul şi revolverul cu ghitarele şi vioarele“... (După 
cit. din rev. „Tiirmer“, Decemvyrie 1921). 
Observațiile acestea ale profesorului de dans 
dau de gândit. Ele dovedesc, că în Europa ne dăm 
osteneala să ne transpunem în febra coreografică a 

crâşmelor primjdioase, faţă de cari chiar şi dansu- 
rile şi cântecele din „Carmen“ sunt floare la ureche. 

Imi vin în minte dansurile norvegiene. Am citit 
despre ele în calendarul cultural al societăţii „Diirer“ 
(1922). E vorba de o colecţie editată de Ane Iversen 
şi Anna Sivers, cu muzică şi desenuri. Ascultaţi cum 
e descris un dans: „Fiecare flăcău ia două fete. 
Acestea îi dau, fiecare, câte o batistă. Flăcăul prinde 
cu câte-o mână colţul unei batiste şi dansează îna- 
intea fetei. Fetele îşi dau o mână, iar cu cealaltă 
prind capul batistei dansatorului“. ... 

Veţi spune: O! Este un dans din apropierea 
polului nordic! Auzi acolo: nici chiar mâna să nu 
şi-o dea părechea ?! — Da, dar la „Tango“ nu este 
vorba numai de mână, nici numai de braţ... 
Sunt dansuri antipode! 

Hora noastră mi se pare că se află la mijloc. 
Nici prea prea, nici foarte foarte. 

HORIA P. PETRESCU 


TINERETUL LA RĂSCRUCE 


În rândul problemelor contemporane tineretul a 
început să fie obiectul asupra căruia se îndreaptă 
mai insistent privirile. 

Din vâlvele cari se batla apus şi răsărit se des- 
cifrează două 
curente cari 
vor să hrănea- 
scă sufletul 
avid al tinere- 
tului: spiritua- 
lismul şi mate- 
rialismul. In- 
trebarea e, pe 
care drum va 
apuca el şi cu 
el viitorul, din 
această suve- 
ranitate a în- 
doielii, dela a- 
ceastă  cum- 
pănă a curen- 
telor? 

Va porni pe 
drumul certi- 
tudiniipe care 
o dă concep- 
ţia spiritualis- 
mului creştin, 
sau se va po- 
ticni miop de 
ispitele mate- 





Grigorescu: Primăvara 


rialismului, slujindu-i acestuia ca un salahor? Din 
urmarea acestor două căi se nasc două tipuri de 
tineri: tinărul creștin — şi tinărul îmbătrânit, de- 
personalizat, hrănit cu momentul şi adăpat cu înşe- 
larea tot mai crudă a surogatelor materialiste. 

Psihologia nihilismului, pe care o crează mate- 
rialismul şi a cărui întruchipare în vremea noastră o 
alcătueşte comunismul, ni-l prezintă pe tinăr ca pe-o 
ştearsă apariţie, ca pe-o maşină, ca pe-un automat. 
Lipsit de libertate, prins în lanţurile tuturor patimilor, 
deposedat de orice putere de creaţie, iată icoana 
tinărului ateu. Căci creaţiunea e un proces spiritual 
al libertăţii şi nu al maşinii. 

Altfel e tinărul aie cărui puteri se alimentează 
din izvorul inepuizabil ai spiritualismului creştin. Cre- 
ştinismul a răspuns în toate veacurile şi la toate 
vârstele aspirațiilor nobile ale sufletului omenesc, şi 
istoria stă mărturie, cât de iluzorii au fost nădejdile 
cari s'au pus în diferitele sisteme, mai mult sau mai 
puțin materialiste. Intre tineret şi creştinism nu e o 
antinomie, ci cea mai organică legătură. Renaşterea 
unui neam se începe printr'un impuls al tineretului şi 
o revărsare binefăcătoare a creştinismului în sufletul 
lui. Puterile tinărului nu se distrug prin postulatele 
creştine ci se întăresc, se sfinţesc la luminile harului. 
Dorinţa de libertate, creaţie şi autoritate, specifice 
tineretului, numai pe drumul indicat de creştinism se 
pot împlini în forma lor genuină. Aci va găsi tinărul 
libertatea spiritului străină de orice element al nece- 
sităţii, creaţia izvorită din exerciţiul rugăciunii şi al 
contemplaţiei şi autoritatea prin cea mai deplină vic- 
torie a învingerii patimilor sale. 

Nu orizontal, sau chiar în întunecimile materiei 
e sensul vieţii tinereşti, ci în “sus, aşa cum arată 
brazii, simbolul tinereții. 

Spre aceste înălţimi e chemat tineretul României 
de către Biserica strămoşilor lui. V. COMAN 

PE LINIA VIEȚII ÎNŢELEPTE 


Trâirea împreună cu Biserica 


„Fiule, dă-mi inima ta şi ochii tăi să păzească 
căile mele“ (Pilde 23, 25), este glasul de chemare 
al Bisericii, în aceste vremuri de risipire sufletească. 
E glasul dulce al Maicii sfinte, care ne-a renăscut 
duhovniceşte şi vrea să ne aibă la sânul său, cum 
mama îşi strânge cu drag la piept pruncii pe care 
i-a născut trupeşte. 

Biserica e așezământul sfânt, întemeiat de 
Hristos-Domnul pentru mântuirea oamenilor. Ea este 
însuşi trupul lui Hristos înfăţişat în viaţa credincio- 
şilor, legaţi întreolaltă prin aceeaşi dreaptă credinţă 
religioasă, mărturisită în cuvânt şi în fapte, sub că- 
lăuzirea Duhului sfânt, prin care Biserica a luat 
ființă şi prin al cărui har ne înfiază la botez. 

Câtă deosebire între atitudinea omului 
şi aceea a omului Bisericii] 

Omul lumii, fiul veacului acestuia, e nepăsător 
faţă de Biserică, viaţa ei nu-l interesează, bucuriile 
ei îl lasă rece, suferințele ei nu-l mişcă. Nu se fo- 
loseşte de mijloacele ei de mântuire, dispreţuieşte 
practicele ei. Nu-i respectă poruncile, nu ascultă în- 
văţăturile ei, nu se împărtăşeşte de binecuvântările 
ei şi nu ia în seamă nici amenințările ei. Nu cin- 
steşte zilele sfinţite de ea şi nu ia parte la rugăciu- 
nile ei. Ori dacă trece pragul lăcașului de rugăciune 
publică, la zile anumite, o face de porunceală, sau 
de ochii oamenilor. 


lumii 


Nu aşa însă fiul şi fiica credincioasă, omul 
Bisericii. EI îşi iubeşte Maica sa sfântă cu dragoste 
nefăţărită. Binetacerile ei sunt neîncetat înaintea 
ochilor lui. ] se alipeşte cu iubire caldă şi cu cre- 
dință vie. Îşi socoteşte ca o cinste aleasă că-i 
aparține. Ascultă poruncile ei, împlineşte dorinţele şi 
sfaturile ei, se bucură cu ceice se bucură. şi jeleşte 
cu ea împreună în vremuri de jale şi de răstrişte. 
Trăieşte cu întreaga lui fiinţă în Biserică şi cu Bi- 
serica, din care se simte făcând parte, ca din familia 
mare a lui Dumnezeu, ai cărui fii suntem prin Isus 
Hristos, care ne-a răscumpărat prin jertia sa. Se 
pătrunde de duhul ei şi se lasă călăuzit de spiritul 
ei în toate acţiunile vieţii sale. Şi, la nevoie, o ajută 
cu sufletul și cu mijloacele de cari dispune şi o 
apără cu bărbăţie împotriva bârfitorilor. Mai vârtos 
se împărtăşeşte de harurile ei, ştiind că Biserica îl 
însoţeşte cu rugăciunile sale şi prin acestea îi sfin- 
țeşte gândurile, lucrurile şi munca vieţii de fiecare ceas. 

Sărman şi sărac este creştinul, care nu reţine 
din viața bisericească decât succesiunea calenda- 
ristică a unor sărbători, socotite ca zile de odihnă, 
sau ca nişte prilejuri de. mai multă libertate în di- 
stracţii, în îmbrăcăminte mai luxoasă şi în mâncare 
mai aleasă,., 


Altcum înţeleg fiii credincioşi viaţa împreună 
cu Biserica. Noi descoperim în viața bisericească şi 
în rânduirea sărbătorilor raporturi intime de fii buni 
către Mama, care ne alintă cu dragosie pe braţele 
sale ca pe odrasle dulci şi scumpe. Noi participăm 
cu toată ființa noastră lăuntrică şi cu manifestarea 
externă a convingerilor noastre religioase la viaţa 


în har şi în adevăr, la trăirea impreună cu ea. 
Căci ostaşi credincioşi, sub llamura sfântă a Bise- 
ricii luptătoare de aici, prin credinţa drept măritoare 
şi prin viața trăită în duh ortodox, vrem să câştigăm 
cununa biruinţii, ca să fim păriaşi Bisericii celei 
triumfătoare în ceruri, 

In această strădanie de vieţuire românească în 
duh ortodox, ne vine ca un nou ajutor şi „Viaţa 


Ilustrată“. ARHIM. P, MORUȘCA 


Ortodoxia şi 
cullura românească 


Dacă ne-am închegat ca neam, dacă am 
creat ceva, fie în artă fie în cultură, dacă într'o carte, 
întrun vers am dat ceva din al nosiru, aceasta s 
datorește ortodoxiei; dacă undeva, la o răscruce 
de drum, stă o troiță, dacă se vede cumpăna unei 
fântâni, dacă sau ridicai spiiale, dacă s'au jăcut 
școli, dacă s'a împărijit drepiate în fara aceasia, 
să nu uităm că toafe au pornii din religie şi din 
ortodoxie. Penirucă înainte nu erau legi de soli- 
dariiate socială, nu se ridicau chesiiuni de drept 
național sau internaţional, ci numai prin vechea 
credință ortodoxă s'au creai toale acestea. Pra- 
vilele noastre nau. fosi aliceva decât credința 
noastră, iar în vremurile grele când a jost să ne 
apărăm, tot aşa ne-am apărat : sub umbra crucii 
am pornit totdeauna îniâi ca credință și apoi ca 
naţiune. 

Asiăzi credinja este un element conștient și 
conştiinţa națională esie un facfor conștient ca şi 
cel religios ; dar în irecut n'a fost aşa, ci conștiinja 
najională a îrăii inconştieni prin religie. Prin urmare 
nu putem despărji ortodoxia de însăşi jiinja na- 
jiunii noasire, | 

Așa a jost în îrecul, aşa este în prezent şi 
va fi mai ales în viitor. E vorba astăzi să ne cu- 
cerim dreptul la originalitate, la vieaja noastră 
proprie și o alfă bază pentru aceasta nu este decât 
credința noastră ortodoxă şi latinitatea. Acesta 
este singurul nostru fel de a ne prezenta în isiorie. 

N'am scris în cultura universală decât acele 
capitole cari poartă cu dânsele crucea ortodoxiei. 
Unde ne-am prezeniat: în artă, în pictură, în sculp- 
fură, arta noastră puria frânturi din sufletul orio- 
todox. Aria bisericească, mânăsiirească creată de 
noi este aceea care a creat și originaliiaiea  cul- 
turii româneșii. De aceea, culiura românească, 
dacă vrea să se refacă, să aibă drept la originali- 
tate şi la existență — trebue să se îmbine cu această 
ortodoxie. I, G SAVIN 

PENTkU COPII 


NICUȘOR 





Reynolds? La rugăciune 


Tatăl lui Nicuşor este un făran sărac. Din 
bruma lui de avere abia își poate ţinea casa plină 
de copii. Bănişori câștigă după o mârțoagă de cal, 
cu care duce lemne de vânzare în orașul apropial. 
Deși sărac, tatăl lui Nicuşor este cinstit şi cu frica 
lui Dumnezeu. Așa i-a învăţat şi pe copii să fie. 
Și aşa suni. Căci să vedeţi ce a păţit odată Ni- 
cuşor, care e cel mai mare între copiii ţăranului. 


VITRINA CĂRȚII 
CRONICA 


Lucian Blaga: LA CUMPANA APELOR, ver- 
suri. Sibiu, tiparul institutului de arte grafice „Dacia 
Traiană“, 1933. 

Este un adevăr comun, că astăzi nu se mai 
citesc versuri, sau prea puţin. Cauza se caută de 
obiceiu în mentalitatea şi psihologia contimporană, 
realistă, grăbită şi avidă de senzaţii mai puţin eterice. 
O anchetă în privinţa aceasta printre cetitori ar fi 
interesantă şi ar descoperi poate motive nebănuite. 
S'a mai susţinui de unii critici, că nu am avea poeți, 
că nu s'ar mai scrie poezii, ceeace este inexact, nu- 
mărul poeţilor, mai ales tineri, fiind considerabil; 
aproape rivalizează cu al cetitorilor. 


— Tată, aş vrea să văd și eu cum e oraşul — 
zise copilul într'una din dimineţi, locmai când erau 
toate gata peniru plecarea la târg. 


— Apoi dacă vrei, ia urcă-te colea deasupra 
lemnelor din car și să pornim la drum — fi răs- 
punse tatăl său. 

Nicuşor se aşeză frumuşel deasupra lem- 
nelor, țăranul dădu bici calului şi haide la drum. 
Nu le trebui mult până să ajungă la oraș. Băiatul 
nu se puiea mira destul de cele ce îi întâlniau 
ochii. Dar către amiazi i se făcu foame. 


— Să intrăm colea, în casa aceea, și să ne 
domolim foamea cu o bucăţică de pâne — zise fă- 
ranul către copii. 

Și întrară. 

Casa era plină de oameni și abia mai era o 
masă liberă. Cei doi drumeji se așezară la ea. 
Scoaseră merindea din traistă, o puseră pe masă 
și după ce îşi făcură mai întâi sfânta cruce și zi- 
seră „Tatăl nostru“, se apucară de mâncat, 

La o masă vecină cu a lor era un tânăr bat 
jocoritor. El râse de cei doi săteni și zise tare, ca 
să audă şi alții : 

— Măi, dar credincioși mai sunteţi voi! Toţi 
cei cari stau prin pariea locului au atâta credinţă ? — 


—- Ei tojil.. răspunse Nicuşor la repezeală, 
Doar chiar noi avem un purcelaș dolofan şi lacom. 
Când îi dai drumul din cotej, apoi se aşază cu 
râtul la troacă şi înghite fără să se mai gândească 
la Acela, care îi dă hrana de toate zilele. 


Lumea pufni întrun hohot de râs. Tânărul 
batjocoritor se făcu roșu de rușine, își luă pălăria 


din cui şi-şi căută de drum. 
D. CĂLUGĂR 


LITERARĂ 


Altundeva trebue căutată deci adevărata cauză. 
Vina îmi pare că o poartă mai puţin amatorii de 
poezie, decât poeţii. Inchizându-se în turnul lor de 
fildeş, ei s'au izolat de frământările sociale şi de 
eternele pasiuni ale sufletului uman. Arta lor a de- 
venit prea esoterică, destinată numai câtorva iniţiaţi. 
Sonoritate pură, sugestie verbală, muzicalitate şi 
imagism duse la extrem nu pot satisface însă pe 
toată lumea. Poezia va trebui să descindă din nou 
în mijlocul vieţii, să se reintegreze cu sinceritate şi 
curaj în ritmul pulsaţiilor ei; să renunţe la paliditatea 
senzaţiilor bizare și capricioase, precum şi la ciudă- 
țeniile de tehnică. 

Peniru epoca noasiră postbelică, caracterizată 
prin tragismul prefacerilor sociale şi prin fermenții 
de viaţă tinără, care clocotesc în massele omeneşti, 
trezite la o nouă conştiinţă, este mult mai potrivită 
o poezie puternică, de-un avânt social sincer şi neo- 
-stoii, chiar barbară, decât stilul preţios şi subiili- 
„tăţile rafinate ale unei arte alexandrine „fin de si€cle“. 

Dar trebue să recunoaştem că întroducerea 
noastră nu este dintre cele mai potrivite pentru ultimul 
volum de versuri al dlui Lucian Blaga, apărut anul 
trecut la Sibiu. Dl L. Blaga prin arta sa poetică stă 
alături de toţi poeţii noştri de talent de astăzi (Ar- 
ghezi; Barbu, Voiculescu, Pillat), dar această artă 
este cea combătută de noi. Cu toate acestea dintre 
toți poeţii contimporani el este cel mai apropiat de 
sufletul şi înțelegerea noastră ardelenească. Mai ales 
că'n ultimele poezii se vădeşie tot mai mult o inspi- 
raţie națională, înrudită de altfel cu tendințele arti- 
stice din poeziile dlor Pillat şi Voiculescu. „Sat 
natal“, „Vrajă şi blestem“, „Intrebări către o stea“, 
„Haiducul“ etc. sesizează în structura lor ințimă vraja 
şi misterul satelor noastre, aşa cum se desprind din 
credinţele şi eresurile ţăranului. „Sat natal“ mai cu- 
prinde şi o fină mărturisire de credință în legătură 
cu mustrările unei renunţări prea timpurii: 


Darâde ce m'am intors? Lamura duhului nu s'a ales, 
ceasul meu fericit, ceașul cel mai fericit 

încă nu a bălut. Ciasul aşteaptă 

subt c&ruri cari încă nu s'au clădit, 


„De altfel „Sat natal“ şi „La cumpăna apelor“ 
suni .poeziile cele mai caracteristice din volum pentru 
noua orientare spirituală a poetului. Dar nu trebue 
văzut în ele numai anunțul unui program literar, aşa 
“cum a lăsat să se'nțeleagă un critic de revistă, căci 
„La cumpăna apelor“ cuprinde un foarte reuşit simbol 
:pentr”'o atitudine etern omenească: ajunşi pe culmea 
maturității poetul şi tovarăşa lui de viaţă privesc dela 
"răscruce drumul care a urcat şi drumul care coboară, 
este momentul culminant în evoluția vârstei mature, 
când conștienți de calea lăsată în urmă, şi de idealul 
numai parţial realizat, ne lăsăm răpiți, dar fără pa- 
tetism. şi fără melancolie exagerată de coborişul fatal 
al vieţii: 
“E mult înapoi? Atâta e şi de-acum inainte 
cu'“toate:că mult mai puţin o să pară. 
Poieca de-acum coboară ca fumul 
din jerifa ce nu s'a primit. De-aici luăm iarăşi drumul 
spre ţărna şi valea, trădate 'nmiit 
pentr'un cer chiemător şi necucerit. 


Di Lucian Blaga mai esie adevărat poet şi 
prin neliniștea metafizică care străbate aproape în 
toate poeziile sale. Această nelinişte tragică i-a in- 

--spirat accente profunde, asemănătoare cu desnătejdea 
“psalmistului: pastă 
| Mamă, — nimicul — marele! Spaima de marele 

îmi. cutremură noapte d& noapte grădina. 

Mamă, tu ai fost odată mormântul meu — 

De ce imi e aşa de leamă — mamă — 

„să părăsesc iar lumina? (Din adânc). 


„___ „Cezar Petrescu: APOSTOL, roman, ediţia II, 
Editura „Cugetarea“ — Bucureşti. 


„Romanul dlui C, Petrescu se citește uşor. Este 
aceasta o calitate sau un defect? Depinde de punctul 


de vedere din care îl cetim. De sigur o carte, care 
se citește uşor, este agreabilă şi accesibilă unui 
număr mai mare de lectori. In consecinţă cruţându-ne 
efortul, ne măreşte plăcerea, căci atenţia poate uşor 
sburda peste sutele de pagini şi reflexiunea poate 
singură, nestrunită şi neobosită de auior să-şi am- 
plifice, întregească şi adânciască ea însăşi — con- 
form aptitudinilor intelectuale şi culturale ale ceti- 
torului — problemele şi sentimentele. Dar lectura 
uşoară este avantajoasă şi peniru scriitor, mai ales 
pentru unul fecund: timpul cruțat poate fi întrebuințat 
de public pentru cetirea altor opere, mărind tirajul 
romanelor. Critica ursuză adevărat este de altă 
părere. Nu voi stărui asupra ei, doar esie foarte cu- 
noscut, că o carte, care se citeşte ușor la prima lec- 
tură, de obiceiu se reciteşte foarte greu sau de loc. 
Cred că un criteriu destul de obiectiv pentru ope- 
rația critică şi pentru măsurarea : rezistenţei unei 
opere literare este reciiitul : farmecul mereu re'nnoit 
şi mereu altul al descoperirilor succesive de fîrum- 
seţi. Nu-i va rezista însă romanul dlui C. Petrescu. 


„Apostol“ face şi el parte din operile scrise în 
serie şi cu lâudabila ambiţie de-a creia epopeea 
românească, similară celei lui Galsworthy, Thomas 
Mann, Romain Rolland, şi mai vechii Tolstoi, Balzac 
etc. După romanul răsboiului (Intunecare), după cel 
al capitalei (Calea Victoriei) şi cel al provinciei 
(Oraş patriarhal) cercetarea scriitorului s'a îndreptat 
spre viaţa umilă a dascălilor dela sate. Aici se poate 
face mult bine; obstacolele şi greutăţile prin mes- 
chinăria lor absurdă şi obscură călesc suiletele cu 
inclinaţii de autojerifire, pot chiar să dea îericirea 
şi aureola de martir. Cu toţii am cetit „Popa Tanda“ 
al înţeleptului Slavici, cu toţii am rămas fermecaţi 
de stoicismul (poate inconştient) al părintelui Tran- 
dafir din „Sărăcenii“ de pe „Valea seacă“. Povestea 
vieţii lui este însă scurtă, abia o nuvelă, sau o 
schiţă mai desvoltată, dar câtă concentrare de acţiune, 
câtă senină şi optimistă filosofie, ce umor sincer pe 
alocuri şi duioşie caldă în sfârşitul de triumf asupra 
greutăților ne'nduplecatei vieţi! Dl Cezar Petrescu 
a cetit şi el „Popa Tanda“, dar nu s'a mulţumit, ca 
noi ceştialalţi, să-l admire, ci s'a grăbit să-l com- 
pleteze și să-l actualizeze. 

Poate că mă 'nşel, am impresia însă, că „Apostol“ 
nu este decât o diluată pastişă a nuvelei lui Slavici; 
bineînțeles sub raportul artei eterne, adecă a docu- 
mentului omenesc de totdeauna. Că autorul însuși 
amintește despre „Popa Tanda“ nu demonstră decâi 
onestitatea procedeului. Popa Tanda a multiplicat 
prin exemplul său nu numai gospodăriile înstărite din 
Sărăceni, ci şi pe eroii dlui C. Petrescu. Avem 
cel puţin trei copii (şi dacă romanul ar fi continuat 
ni-e teamă că sar fi înmulţit...): 1. Nicolae Apostol, 
dascălul din Ponoare şi eroul principal al romanului. 
2. Gheorghe Ceapă, învățătorul din Suseni şi 3. Andrei 
Colibăşeanu, clișeul negativ al lui Apostol. 


Opera vieţii lui Niculae Apostol, premiantul unei 
promoții de învăţători din cele care s'au împărtăşit 
de duhul lui Spiru Haret, constă în ridicarea şcolii 
şi implicit a comunei „Ponoarele“, de pe moşia boe- 
rului Lascăr Sofian, la un nivel superior de cultură 


şi civilizaţie ; ceeace nu-i reuşeşte decât printr'o luptă 


fără zăbavă cu stupiditatea animalică a ţăranilor (tro- 
glodiţi români sui generis...), cu răutatea politicia- 
nilor şi cu voința negativă şi spiritul reacţionar al 
proprietarului. Aliatul său cel mare este timpul şi 

armele lui cele mai puternice: cinstea, munca şi ide- 
alismul. Pe ţărani îi câştigă viața sa austeră și 
harnică, precum şi bunătatea temenină a soţiei sale, 
Ana; pe politiciani îi învinge incoruptibilitatea carac- 
terului său, iar pe boerul reacţionar dârzenia învă- 
țătorului şi duhul cel nou al vremii. 


Romanul modern este foarte complex. Urmaş 
al epopeei clasice, el tinde să ne dea un tablou cât 
mai complet al societăţii actuale. Măsura însă este 
greu de păstrat, din care cauză economia multor ro- 
mane ne apare anarhică. Printre ele şi cea a romanului 
d-lui C. Petrescu. lată pe scurt câteva din motivele 
şi preocupările romancierului, pe lângă acţiunea-miez, 
lupta şi victoria lui N. Apostol, calcată după „Popa 
Tanda“ ; 1. Motivul din „Mănăstirea de Argeş“: jert- 
firea soţiei, aici moartea Ninei, copila învățătorului 
(acelaş motiv în „Meşterul Manole“ al d-lui Goga); 
2. Ceva din „Suflete moarte“ de Gogol în inerția 
spirituală a personagiilor din „Ponoare“; 3. Pictura 
moravurilor politice şi sociale din Vechiul Regat şi 
din România postbelică (acelaş lucru cu mai incizivă 
vervă şi ironie în romanul „Fecior de slugă“ al d-lui 
N. D. Cocea); 4. Decăderea şi peirea clasei boereşti 
(motiv clasic al romanului românesc v. „Venea-o moară 
pe Siret“ a d-lui Sadoveanu); 5. Urgia răsboiului 
mondial; 6. Fragment din jurnalul ratatului învăţător, 
Colibăşeanu; 7. Probleme de pedagogie teoretică 
şi practică; 8. Constantă preocupare educativă. Fra 
evident foarte greu a reduce la o unitate armonioasă 
şi artistică aşa de variate motive. Nici chiar d-lui C. 
Petrescu nu i-a reuşit acest „tour de force“ decât 
parţial şi graţie numai abilității sale de meşteşugar 
al scrisului şi nu forței creatoare de adevărată viaţă 
estetică. Societatea, personagiile, mediul rustic, pro- 
blemele şi preocupările etice şi sociale sunt atinse 
numai la suprafaţă, fără cuvenita adâncire ; situaţiile 
şi figurile omenești suni oareşcum studiate a priori 
şi prea puţin observate „sur le vif“ sau trăite; ceeace 
se simte peste tot este construcţia şi convenţionalul. 
Să spunem însă ceva şi de bine. Dl Cezar Petrescu 
rămâne un desăvârşit artist în descrierile măestre şi 
colorate, în peisagiile sugestive prin care reuşeşte 
să ne dea „pendantul“ din natură al stărilor sufleteşti 
zugrăvite ; adecă prin lirismul romanului. De asemenea 
limba este melodioasă şi mânuită cu multă naturaleţă. 
Mai îndrăzneţe îmi par doar câteva franţuzisme, ne- 
potrivite în limbajul unei învăţătoare dela ţară, cum 
sunt „descurcăreaţă (dâbrouillarde“ sau „ce cap ai 
fi făcut (quelle tâte)“. 


CE S'A ÎNTÂMPLAT IN LUNA TRECUTA 


La 


DUMINECA 11 Martie a. c. a avut loc la Bucu- 
reşti investitura nouilor episcopi Nifon Craioveanu 
al Huşilor şi Dr. Vasile Lăzărescu al Caransebeşului. 
Solemnitatea s'a desfăşurat în cadre deosebit de 
măreţe. Predând cârjile nouilor păstori duhovniceşti 
ai celor două eparhii, M. S. Regele Carol al II-lea 


a rostit o înălțătoare cuvântare arătând deosebita . 


importanță a misiunii arhiereşti. Cei doi episcopi au 
raspuns mărturisind că-şi vor împlini cu conștienţio- 

„Apostol“ rămâne deci un roman care nu sa- 
tistace legea aristotelică a frumosului, nu ne trans- 
pune într'o lume ideală, de unde să revenim curăţiţi 
sufleteşte, dar care în schimb prin laturea sa literară 
şi informativă constitue totuşi o foarte potrivită şi 
tonică lectură pentru intelectualii satelor. Pentru acest 
serviciu suntem recunoscători autorului. 


P. DRĂGHICI 


TÂNARULE, ȚIE-ȚI ZIC, SCOALA-TE, de Dionisiu 
Făgărăşanu. Tipogratia Arhidiecezană, Sibiu 1935, p. 
112, Lei 60. Volumul |. 


D. Făgărășanu — mort în 1906 — a fost unui 
dintre cei mai .distinşi profesori ai liceului ortodox 
român din Braşov. In calitatea sa de cafehet a 
ținut o serie de exhortaţiuni, cari au rămas în câ- 
teva zeci de caiete. Aceste caiete au fost transmise, 
prin regretatul fost preşedinte al „Astrei“ Andrei Bâr- 
seanu, |. P. Sfinţitului mitropolit Nicolae, iar înaltul 
ierarh considerând pe de o parte sărăcia literaturii 
noastre didactice de acest gen, pe de aliă parte va- 
loarea educativă a acestor cateheze, a hotărit să le 
publice. Primul volum conţine 12 cateheze. 


Autorul, om cu o respectabilă cultură ştiinţifică 
şi filosofică, dotat dela natură cu o profundă putere 
de înțelegere a sufletului omenesc, călăuzită de un 
simțământ de aleasă iubire, a fost un devotat îndru- 
mător al tineretului acelui liceu. Catehezele lui sunt 
caracteristice din acest punct de vedere. Nu eo 
simplă întâmplare, că se ocupă de chestiunea prieti- 
niei, a onoarei, a făriei caracterului, a invidiei, a 
conştiinţei, a credinţei religioase. Ele sunt toiatâtea 
aspecte ale psihologiei adolescentului. Pretiniile cele 
mai durabile în această epocă se încheagă, simţă- 
mântul onoarei derivat din conşţiința propriei valori 
niciodată nu este mai exaltat, elementele credinţei 
religioase acum se pun la îndoială mai mult. 


Înțelegerea sufletului tineretului, în aceste cate- 
heze, este însoţită de iscusinţă şi suflul plin de bună- 
tate al îndrumătorului. 


Tineretul găseste în această carte hrana sufle- 
fească pe care sbuciumui minții şi inimii sale o re- 
clamă cu o putere deosebită, iar educatorul un ajutor 
real în munca lui de modelare a sufletului tineresc, 
în spiritul religiei creştine ortodoxe. 


L. BOLOGA 


Nol 


zitaie şi devotament chemarea de povăţuitori și con- 
ducători ai poporului credincios şi vor sluji cu cre- 
dinţă lui Hristos şi neamului românesc. 


|. P. S. SA Pimen, Mitropolitul Moldovei a îm- 
plinit de curând 25 de ani de arhipăstorie. Clerul 
monahal şi cel de mir ca şi poporul de sub duhov- 
niceasca oblăduire a |. P. S. Sale au omagiat :cu 
acest prilej pe înaltul ierarh. 

P, S. episcop Dr. Vasile Lăzărescu, 


|. P. $. S. Pimen, mitropolitul al Caransebeşului 


Moldovei 





P. S. Nifon, episcop de Huşi 


ANUL viitor se împlineşte un veac și jumătate 


dela revoluţia lui Horia, Cloşca şi Crişan. Faptul de 
o extraordinară importanţă istorică începe de pe-acum 
să fie sărbătorit de fiii desrobiţi ai neamului ro- 
mânesc. 

In scopul acesta şcoalele primare de băieţi și 
fete din Sighişoara au aranjat un frumos festival, în 
cadrele căruia: s'a jucat piesa: „Omagiu lui Horia, 
Cloşca şi Crişan“, de d-na instilutoare Maria Tr. 
Peţanca. 





Comemorarea lu: Horia, Cloşca şi Crişan. Spectacolul 
elevilor şeoalelor primare din Sighişoara 


SE ştie că în unele părţi ale ţării 
subsolul este foarte bogat în petrol, 
sare, cărbuni, aur etc. Exploatarea 
acestor bogății este împreunată cu 
primejdii. Scoarța pământului cu mari 
scobituri pe dedesubi pe alocurea nu 
mai rezistă, ci se prăbuşeşte. Astfel 
în regiunea Telega, deasupra unei 
mine de sare părăsită de vre-o 40 
de ani, s'a surpat terenul pe o rază 
de vre-o 200 de metri şi pe o adân- 
cime de 40 m. Pământul prăbuşit a 
târât în adâncime mai multe clădiri. 
Din fericire pagube de vieţi omeneşti 
nu sunt, 





Prăbuşiri de teren la Doflana (Vâlcea) 

La alții 





PREŞEDINTELE Ma- 
saryk despre Isus: 
„Isus a fost un exem- 
plu viu. A predicat 
iubirea, nu numai cu 
cuvântul, ci şi cu fapta. 
Avea legături cu să- 
racii şi cu cei des- 
moşteniţi, căuta pe 
păcătoşi şi pe decla- 
saţii morali; a vin- 
decat pe cei bolnavi, a 
săturat pe cei flă- 
mânzi şi a certat pe 
cei bogaţi. O astfel 
de religiune vie se 
răspândește mai mult 
prin exemplu decât prin cuvinte, ca focul, contagios. 
Isus a arătat, că adevărata religie străbate întreagă 
viaţa, deci şi pe cea zilnică. Majoritatea oamenilor 
se mulţumesc cu o religiune de sărbători, cu 
o religiune pompoasă şi puţin sinceră — numai 
de momente excepționale, când le merge rău oame- 
nilor ; numai atunci îşi aduc aminte de Dumnezeu 
şi strigă după ajutor şi aşteaptă semne și minuni. 
Dar viaţa vecinică nu va fi numai după moarte, 
în lumea cealaltă — trăim în etern și acum şi pu- 
rurea. Fireşte, oamenii nu vreau să fie conștienți de 
aceasta, ci amână eternitatea pe cât se poaie, o pun 
în rezervă, pe după moarte. Religia o putem trăi nu 
numai în biserică, ci şi în fabrică şi pe câmp, în 
grajdul vitelor şi în salon, în jalea sufletului și în 
bucuria lui. Acesta este exemplul lui Isus“. 





REGELE-SOLDAT Albert 1 al Belgiei a murit. 
El şi-a găsit moartea în împrejurări deosebit de tra- 
gice. Plecat cu valetul său, la sfârşitul lunei Februarie, 
într'o scurtă excursie, s'a urcat pe piscul unui 
munte, de unde s'a prăbuşit în abis. Prăbuşirea i-a 
fost fatală. Poporul belgian împreună cu toate 
popoarele civilizate ale lumii l-au jelit ca pe un rege 
care şi-a iubit poporul și ţara pentru care a luptat 
vitejeşte, cot la cot cu soldaţii săi. 

A doua zi după tristul ceremonial al înmor- 
mântării regelui Albert |, pe tronul Belgiei s'a urcat 
prințul Leopold al III-lea și soţia sa Astrid. 


Sus: 
Regele Albert al Belgiei 


La mijloc. 


M. Sa Regele Leopold 
al III şi M. Sa Regina 
Astrid 


Jos: 


T. G. Masaryk, a 
împlinit 84 ani 

DELA LUME ADUNATE... 


Viaţa veselă 





— Trage, nene! 
— Nu, că... nu-mi place blana lui. 


LA FARMACIE 


— Pofitiţi, doamnă: aveţi praturile pentru somn. 
V'ajung cel puţin pe-o lună de zile. 

— Dar bine, domnule, eu nu vreau să dorm 
atâta! 


EXPLICAȚIE 


Creditorul: Vă prezint o mică factură. 

Debitorul: Nu pot s'o achit astăzi, revino d-ta 
poimâne. | 

Creditorul: Imposibil, poimâne voi fi în pro- 
vincie. 
Debitorul: Şi eu. 


ÎN ÎNCHISOARE 


— Ce-ai făcut, de-ai ajuns aici? 

— Am mers prea repede cu mașina. Şi tu? 
— Eu am mers prea încet. 

— Imposibil; pentru asta nime nu e pedepsit! 
—. Şi totuşi: maşina era furafă / 


SPIRIT ECONOMICOS 


La bărbier: — Cât costă tunsul? — 20 de Lei. 
— Şi rasul? — 10 Lei. 
— Te rog atunci să-mi razi părul. 


LA GEOGRAFIE 


A trecut vacanţa şi dl învăţător şi-a reluat 
şcoala. E la ora de geografie. Coboară de pe 
dulap „globul terestru“, pentru a începe lecţia. 
Cască ochii mari: praful e atât de gros pe „glob“, 
de nu se mai observă pe el nici continentele, necum 
să se vadă celelalte amănunte. 

Învățătorul trage cu degetul o dungă pe supra- 
fața globului, apoi se adresează, în semn de mustrare, 
monitorului : 

— Ce treabă-i asta, Vasilescule ?... 

— Păi, dacă aţi tras şi D-Voastră cu degetul 
tocmai peste deşertul Sahara... răspunse elevul. 





LA PRĂVĂLIE 


Doamna: Aş dori o ceaşcă de băut pentru 
cățelul meu. 

Negusţorul: Prea bine, Doamnă. Luaţi-o 
pe aceasta, are şi inscripția: „Pentru căţei“. 

Doamna: Inscripţia e de prisos: Bărbatul 
meu nu bea apă niciodată, iar cățelul nu ştie citi. 


DUEL SPIRITUAL 


Pitt, marele om de stat englez, tocmai 
ieşia înr'o zi dela Camera Comunelor, când în- 
tâlni în drum pe rivalul său înverşunat, Contele 
Friederich North. 

Pitt, care nu era ranchiunos, îl salută. 
Lordul North îl sfidă însă cu un aer trufaş, zicând: 

— Eu nu salut canaliile. 

Pitt foarte liniştit, răspunse: 

— Ba eu da, le salut. Şi-şi scoase pă- 
lăria foarte politicos. 


MAI ECONOMIC 


— Ai fost la Bărbierul din Sevilla ? 
— Nu, eu mă rad singur. 


SOLUȚIE 


Soţia: Dar bine, dragă, ai uitat că doctorul 
ţi-a interzis să mai beai la masă? 
Bărbatul : Ai dreptate... O să trec în biroul meu. 


LA POLIȚIE 


Comisarul: Nu ţi-am spus ultima oară, că nu 
vreau șă te mai văd în faţa mea? 

Pungaşul: Destul i-am spus şi eu vardistului, 
domnule comisar, dar credeţi c'a vrut să ţină seamă 
de dorința d-voastră ? 


CHILIPIR 


— leri mi-am cumpărat un aparat de radio 
foarte ieftin. Un adevărat chilipir. 

— Cât de ieftin ? 

— Mă costă numai 500 de Lei pe lună. 

— Şi câte luni trebue să plătești? 

— Vezi, asta am uitat să întreb! 


DIN CIUBUCUL ÎNȚELEPCIUNII 


O soţie bună, trebue să fie ca trei lucruri, şi 
totuşi să nu fie ca ele: 


1, Să fie ca un melc pe care totdeauna îl afli 
în casa sa; dar să nu fie ca melcul, care își poartă 
toată averea şi podoaba pe trupul său. 

2. Să fie ca un ecou, care numai atunci îţi 
răspunde, când îi vorbeşti; dar să nu fie ca ecoul, 
care totdeauna vrea să aibă vorba din urmă. 

3, Să fie ca un ceas de turn, care arată şi ține 
timpul precis; dar să nu fie ca ceasul de turn, al 
cărui glas se aude mereu peste orașul întreg. 

PENTRU COLABORATORI 


Revista se pune sub tipar totdeauna la 15 ale lunei. Domnii colaboratori 
sunt rugaţi să-şi trimită manuscrisele până la această dată. Rugăm articole 
scurte, scrise citeţ, pe o singură pagină a hârtiei. Întrucât e posibil, dorim 
ilustraţii (fotografii) la text. Ordinea articolelor e determinată de necesităţi 
tehnice, nu de alte consideraţii. — Manuscrisele nepublicate nu se înapoiază. 


Primim spre publicare cronici despre evenimentele 


culturale şi sociale din oricare parte a ţării. Aceste 
cronici trebue să fie însă însoţite de fotografii. 


CI 


Domnii colaboratori sunt rugaţi să-şi irimită fotografia la redacţia revistei. 

AU APĂRUT: 


Sergiu Bulgakoif | Wisser't Hooft 
ORTODOXIA ORTODOXIA VĂZUTĂ DE UN 
In româneşte de Nicolae Grosu PROTESTANT 


Pagini 245. Lei 120. In româneşte de Teodor Bodogae 


Pagini 58. Lei 25. 


Fr. W. Foerster 
HRISTOS ŞI VIAŢA OMENEASCA 


îi tomârieşte de: Nieolae “Cola ÎN BIBLIOTECA ASOCIAŢIEI MIRENILOR 
Pagini 294. Lei 65. „FRĂȚIA ORTODOXĂ ROMÂNĂ“ 
Au apărut: 


COLECŢIA „PROBLEMELE VREMII“: 1. [. Lupaş: Opera culturală şi educativă a Bisericii 
ortodoxe în viaţa poporului român. Lei 10. 
Mitropolitul NICOLAE . Mitropolitul Dr. Nicolae Bălan: Ortodoxia în mij- 
PAVEL, APOSTOLUL LUI HRISTOS locul frământărilor de azi. Lei 5. 


Pagini 57. Lei 25. . Biroul F. O. R.: Intemeierea „Frăției ortodoxe 
Da -v, __ Române“. Actele adunării generale dela Cluj. 
5 Martie 1953, cu Statutele Asociaţiei. Lei 10. 


DN 


AN 


Nicolae Colan 4, Sextil Puşcariu: Misiunea istorică a ortodoxiei 


BIBLIA ŞI INTELECTUALII române. Lei 5. 


Pagini 78. Lei 25. 5. Gh. Bogdan-Duică: Petru Maior şi lustinus Fe- 


II SI RI bronius sau Petru Maior ca vrășmaş al Papei. 
Lei 6. 


VOR APĂREA ÎN CURÂND: 


Fr. W. Foerster I. N. Lungulescu 
RELIGIA ŞI FORMAREA CARACTERULUI PROBLEMA SUFLETULUI IN CULTURA 
In româneşte de Preoţii |. Negoiţă şi N. Donos. CONTIMPORANĂ 


Comande la: LIBRĂRIA ARHIDIECEZANĂ, SIBIU 


GI 


TIPARUL TIPOGRAFIEI ARHIDIECEZANE, SIBIU, 

Autorii şi editurile cari vor să li se anunţe cărţile sau revistele în „Viaţa Ilustrată“ 
vor trimite redacţiei noastre câte un exemplar din aceste cărţi sau reviste. 


Late) 


Cititorii cari nu doresc să aboneze „Viaţa llustrată“, 
sunt insistent rugaţi să retrimită acest număr redacţiei. 


(a) 


Recomandând „Viaţa llustrată“ prietinilor D-Voasiră, 
ne veţi ajuta s'o scoatem mai bogată şi mai iefiină. 


La) 
Celuice ne face 10 abonamente plătite înainte, îi trimitem revisia graluil. 
CS 


Dacă doriţi să aveţi „Viaţa llustrată“ şi pe viitor, trimiteţi-ne imediat abo- 


namentul cel puţin pe-o jumătate de an, sau avizaţi-ne că ni-l veţi trimite. 





